Лондон китоб форуми ва адабиёт ярмаркасидек тадбирлар нимаси билан аҳамиятли? - BBC O'zbek\nЛондон китоб форуми ва адабиёт ярмаркасидек тадбирлар нимаси билан аҳамиятли?\nЛондонда Марказий осиёлик ижодкорлар иштирокида китоб форуми ва адабиёт фестивали бўлиб ўтди.\nБу тадбир инглиз китобхонлари учун Марказий Осиё давлатлари адабиётини кенгроқ очиш, минтақа ижодкорлари асарларини дунё китоб бозорига чиқишига кўмаклашиш мақсадларини кўзлаган.\nБи-би-си фестивал иштирокчилари - ўзбекистонлик шоир ва таржимонлар - Динора Баҳриддинова, Алексей Улько, Светлана Раҳимова, асли қирғизистонлик Шотландияда истиқомат қиладиган таржимон Шоҳсанам Маррей ва унинг турмуш ўртоғи Гордон Маррейларни давра суҳбатига чорлади.\nДинора Баҳриддинова: Ўйлайманки, бундай тадбирлар, аввало, маданий алмашув маъносида муҳим. Менинг назаримда, анча-мунча нарса оврўполикларга аввалдан маълум бўлган эса-да, ҳозирга келиб Марказий Осиё маданияти Оврўпо маданиятига киришиш, бирлашишни бошлаяпти. Мен ўзимнинг шахсий кузатишларимдан келиб чиқиб шуни айтишим мумкинки, оврўполикларнинг бизнинг маданиятимизга қизиқишлари кучайган. Бироқ бу қизиқиш ҳам ҳали юзаки. Мана шундай тадбирлар оврўполикларнинг Марказий Осиё маданиятига бўлган қизиқишлари янада чуқурлашишига туртки беради, деган фикрдаман.\nАлексей Улько: Менинг ўйлашимча, бу ерда анъанавий ташкилотчиликдан фарқ қиладиган маданиятларни бирлаштириш ҳаракатларини кузатаяпмиз. Ҳозир барча собиқ Шўро мамлакатларида маданият маъмурлаштиришни миллий асосда барпо этишга ҳаракат қилинаётгани бизга яхши аён. Мисол учун биз бир мамлакат давлат, ҳукумат тизимлари томонидан ташқарига тақдим қилинаётган маданий тадбирларда асосан бир миллат, халқ маданиятини кўрсатиш уринишларини кўраяпмиз. Лондонда ўтган форум эса минтақа ижодкорларини бирлаштириш мақсадидаги муқобил бир экспериментдир. Албаттаки, ҳар қандай экспериментнинг яшашга ҳаққи бор. Ва мен бу тажриба яхши самара бераётганини кўриб турибман. Ўтган йилги форумимизга солиштирганимизда биз бу йил минтақавий ўзликни англаш йўлида ўзгаришлар юзага келганини кўраяпмиз . Мен учун бундан кейинги ўзгаришлар қандай кечиши қизиқарли.\nСветлана Раҳимова: Мен кўпинча бизнинг минтақамиз, мамлакатларимиз ҳақида ҳеч нарса маълум эмаслиги ҳақида кўп эшитаман. Бизнинг шунча бой маданиятимиз бор. Ўтмишда Алишер Навоийдек даҳоларимиз бўлган, бугунги кунда ҳам олдинги замонда яшаган буюк шоир ва ёзувчилардан истеъдоди кам бўлмаган ижодкорлар билан биз замондошмиз. Мен ўзим ёзганларимдан ҳам кўра кўпроқ ана шу бой маданиятимиз, қадимги ва бугунги ёзувчи-шоирларимиз меросини бошқаларга таништиришни истайман. Мен ўзимнинг қўлимдан келганча замонавий рус ҳамда ўзбек тилидаги ижодкорларнинг шеърларини инглиз тилига таржима қиламан, бу шеърлар билан инглиззабон ўқувчилар танишишларини истайман. Форум ташкилотчилари эса мен сингари кишиларни бирлаштираётганлари учун уларга миннатдорлик билдираман.\nШоҳсанам Маррей: Биз биринчи марта - ўтган йили Бишкекдаги анжуманда учрашган эдик. Шўролар Иттифоқи парчаланганидан кейин бу тузум билан боғлиқ ҳамма нарса бузилиб кетди. Ва ўшандан кейинги 20 йил давомида аввал бир мамлакат ҳудуди ҳисобланган республикаларда жуда кўп истеъдодлар етишиб чиқипти ва биз Бишкек анжуманида бу талантлар яшириниб ётган экан, деган фикрга келган эдик. Ўша анжуман билан "музлар жойидан силжиди". Лондон анжуманида эса мен Швецияда яшайдиган Туркман шоири Ақ Велсапар билан танишдим, унинг туркман тилидаги шеърларини эшитдим. Мана шу мисол ҳам Марказий Осиё маданияти Оврўпо маданиятига интеграция бўлаётганининг яна бир исботидир.\nБи-би-си: Сиз айтганингиздек, 22 йил олдин СССР Ёзувчилар Союзи деган ташкилот бор эди, ҳар бир республиканинг ўзининг ёзувчи-шоирларини бирлаштирадиган ташкилоти, газета-журналлари бор эди. Буларнинг ҳаммаси бир мамлакатдаги ёш ёзувчи-шоир ҳақида, ижодкорларнинг янги асарлари ҳақида бошқа бир республикада бохабар бўлиш имкониятини яратарди. Бугун минтақа ёзувчи-шоирлари ўртасида мулоқот борми? Бир республика ижодкорлари қўшни мамлакатдаги янги ижод намуналаридан нақадар хабардорлар?\nДинора Баҳриддинова: Мен фақат Ўзбекистон ҳақида гапиришим мумкин. Бу мен учун уят - мен Қозоғистон, Қирғизистондаги, бошқа қўшни мамлакатлардаги ижодкорларнинг ижодидан яхши хабардор эмасман. Ўзбекистонда четга яхши тақдим қилинадиган, фахр туйғусини уйғотадиган анъанавий маданият билан бирга "андеграунд" деб ном берилган ижод аҳли бор. Бу ёшлар орасида кучли, истеъдодли ёшлари кўп. Лекин менинг билишимча, улар қўшни мамлакатлардаги ижодкорлар билан фақат Интернет ижтимоий тармоқларидаги мулоқотлар даражасида танишлар. Улар қандайдир маданий жамият, бирлашмалар ташкил қилиб, минтақани тамсил қилиш ниятида эмаслар. Тушунишимча, якка ижодкорлар бор. Улар қандайдир гуруҳни эмас, ўзини, фақат ўзини кўришни, эшитишни истайди, фақат ўзини бошқаларга тақдим этишни хоҳлайди.\nАлексей Улько: Ўзбекистон, Марказий Осиёдаги адабиёт саҳнаси менга бўлак-бўлакларга парчаланган бўлиб кўринади. Мен аввал айтганимдек, адабий жараённи назорат қилишга интиладиган давлат тузилмалари мавжуд. Жуда кўп одамлар ҳамма нарса юқоридан пастга қараб йўналтирилган Шўро замонларини қўмсайди. Бироқ ҳозирга келиб биз шунинг гувоҳи бўлмоқдамизки, ҳозир аввалги замонлардек адабий жараён қизиши, қизғин муҳокамалар бўлиши учун бир марказ талаб қилиниши шарт бўлмай қолди. Мисол учун биз марказдан четда бўлсак ҳам бизнинг адабий жараёндаги иштирокимиз марказдагиларникига тенг бўлиб қолган. Минтақамиз миқёсида оладиган бўлсак, мамлакатлар ўртасидаги сиёсий, этник тарқоқлик борган сайин йўқолиб бораяпти. Биз турли мамлакатлардаги ижодкорларнинг бирлашиши бошланганини кузатаяпмиз. Бизнинг бир қусуримиз, ҳали йирик омма шаклига етмаганимиздир. Бу омма ичидан кўзга кўринган, атоқли шахслар етишиб чиқиши учун бу омманинг қуйи, пастки бир табақаси, қавати бўлиши талаб қилинади. Бусиз иложи йўқ. Муҳит зарур. Бу муҳит эса энди-энди шаклланаяпти.\nБи-би-си: Лекин бошқа томондан бугунги кунга келиб турли мамлакатлардаги ижодкорлар ўз тенгқури билан, унинг ижоди билан танишиши учун аввалгидек қандайдир ташкилотларга бирлашиши ҳам шарт бўлмай қолди. Интернет ёзувчи-шоирлар учун ҳам кенг имкониятни яратди. Сизлар бу имкониятдан "самарали фойдаланаяпмиз", деб айта оласизми?\nСветлана Раҳимова: Албатта. Лондондаги мана шу фестиваль ташкил этилаётганда Фейсбук имкониятидан жуда яхши фойдаланилди. Бу жараёнга ҳаммамиз жалб қилиндик. Бизга Фейсбук орқали фестиваль иштирокчиларининг асарлари билан танишиб чиқишни таклиф этишди. Кейин Фейсбук орқали биз бу асарларни муҳокама қилдик. Жуда-жуда қизғин муҳокамалар бошланиб кетди. Биз Фейсбук орқали адабий танқидчи, тақризчиларга айландик. Мисол учун муайян асар ҳақида мендан ўз шахсий фикрларимни билдиришни сўрашганидан жуда мамнун бўлдим. Мана қаранг, бизнинг кўз олдимизда бир виртуал гуруҳ пайдо бўлди. Ва ниҳоят бу виртуал гуруҳнинг аъзолари бир жойга, Лондонга йиғилганларини кўриш нақадар ажойиб.\nБи-би-си: Адабиётда таржиманинг ўрни беқиёс ва таржима жараёни жуда мураккаб жараён. Ушбу тадбирнинг асосий мақсади Марказий осиёлик ижодкорларнинг асарлари билан инглиз тилидаги ўқувчиларни таништириш экан, таржимадаги мушкулликларни қандай ҳал қилаяпсизлар?\nШоҳсанам Маррей: Мен бир мисолни айтиб берсам: Ўтган йили биз бир лойиҳани амалга оширдик. Менинг бобом Шўр даврида Қирғизистоннинг биринчи фантаст ёзувчиси бўлган. Унинг асарларида фантастика унсурлари, шаманлик ва Марказий Осиё маданияти унсурлари уйғунлашиб кетган. Фестиваль ташкилотчилари бу асарларга қизиқиш билдирди ва мен турмуш ўртоғим Гордон Маррей ва яна бир неча олимлар билан бирга ўша асарларни инглиз тилига таржима қилишга қарор қилдик. Бунинг учун бизнинг икки ярим йил ишлашимизга тўғри келди. Таржима мобайнида биз доктор Брайан ёрдамига муҳтож бўлдик. Доктор Брайан генеология билан шуғулланади. Биз ёрдам сўраган бошқа бир олим доктор Матью эди. У жамиятшунос, сиёсатшунос. Инглиз тилига бир марта таржима қилишнинг ўзи етарли бўлмади. Биз қайта-қайта матнни кўриб чиқишимизга тўғри келди. Бу ишда менга турмуш ўртоғим Гордон Маррей ёрдамлашди. Хуллас, икки ярим йил деганда бир китобни нашр қилишга муваффақ бўлдик.\nГордон Маррей: Ҳа, Марказий Осиё маданиятини Британияга, Ғарбга келтиришда таржима, шубҳасиз жуда муҳим. Албатта, сен бирор бир таржимага қўл уришингдан олдин Марказий Осиёнинг ўзига саёҳат қилишинг, ўз кўзинг билан кўрганинг, у ердаги маданиятлар ҳақида ҳеч бўлмаганда юзаки тасаввурга эга бўлишинг ўта муҳимдир. Кўплаб ибораларни сўзма-сўз таржима қилсанг, табиийки, иборанинг асл мазмунини йўқотасан. Шоҳсанам бобосининг китобини таржима қилиш жараёнида жумлалар, иборалар устида кўп бош қотиришга тўғри келди, уларни инглиз тилидаги маъносини ўқувчига етказиш учун авваламбор бизнинг ўзимиз тушунишимиз лозим эди. Мен тан олишим керак, бу иш мен учун жуда мушкул иш бўлди. Рафиқам айтганидек, биз китобни икки марта инглиз тилига таржима қилдик. Биринчи мартасида биз муаллиф етказмоқчи бўлган ғояни тўғри етказиш мақсадини кўзладик. Иккинчи марта биз грамматик жиҳатдан тўғри инглиз тилига ўгирдик. Шунинг учун бир асарни таржима қилишда ҳам Марказий Осиё маданиятларини ва ҳам Ғарб маданиятини яхши биладиган билимдонлар ёрдамига катта эҳтиёж сезилади.\nВидео Эркин Аъзам бугунги ўзбек адабиёти ва санъати ҳақида\nВидео Ак Велсапар: 'Адабиётга ҳеч қачон бу қадар босим бўлмаган'\n13 Ноябр 2013\n‘Очиқ Марказий Осиё’ илк бор хорижликларга очилди\nЛондонда Марказий Осиё адабиёт фестивали бўлиб ўтади\nЎзбекистонда бошқа тилларда китоб чиқариш\nЛондондаги Британ-Ўзбек форуми нима учун журналистлардан "сир" тутилмоқда?


Дунё бўйлаб коронавирусга чалинганлар сони 20 млн кишидан ошди – Газета.uz\nLotinchada 11 август 2020, 12:18 Коронавирус Жаҳон\nАҚШдаги Жонс Хопкинс университетининг сўнгги маълумотларига кўра, дунё бўйлаб тасдиқланган коронавирус инфекцияси билан боғлиқ ҳолатлар 20 миллиондан ошди.\nҚайд этилишича, умумий COVID-19 билан зарарланганлардан 12,35 млн нафари мазкур инфекциядан тузалган ва 736 минг нафари эса вафот этган.\nЭнг кўп коронавирус инфекцияси билан боғлиқ ҳолатлар АҚШда қайд этилган — 5,09 млн нафар беморда. Иккинчи ўринда Бразилия жойлашиб, ҳозирда мамлакатда 3,05 млн дан ортиқ кишида COVID-19 аниқланган. Ҳиндистонда эса 2,26 млн дан ортиқ коронавирус ҳолатлари тасдиқланган.\nҚўшни Қозоғистонда коронавирус ҳолатлари сони 100 мингдан ошди. Тожикистонда 7827 нафар, Қирғизистонда 40455 нафар ва Афғонистонда 37 мингдан ортиқ коронавирус беморлари аниқланган.\nЖаҳон соғлиқни сақлаш ташкилоти 11 март куни коронавирус пандемиясини эълон қилганида, дунё бўйлаб ушбу инфекция билан касалланганларнинг умумий сони 118 минга тенг эди. 2 апрель куни эса беморлар сони 1 млн дан ошгани эълон қилинган эди.\nЭслатиб ўтамиз, олдинроқ, Ўзбекистонда коронавирус инфекцияси аниқланган беморлар сони 31545 кишига етгани ҳақида хабар берилганди. Айни пайтда мамлакатда 22992 нафар COVID-19 га чалинган фуқаролар соғайган ва 8351 киши даволанмоқда.\n238 868 237 107 1 637 525 273 264 130 899 063 6 276 601


Америка билан "база ўйини" тугади...\n11 май 2021, Тошкент вақти: 19:12\nАҚШ расмийси Уилям Бернс Вашингтон Марказий Осиё билан ҳамкорликни кучайтириш ниятида эканини таъкидлади.\nМарказий Осиё сафарини Бишкекдан бошлаган АҚШ Давлат котиби ёрдамчиси Уилям Бëрнс хориж ҳарбий базаларини ўз ҳудудида жойлаштириш¸ жойлаштирмаслик Қирғизистоннинг ички иши эканини таъкидлади.\n12 июл куни Бишкек сафарини якунлаган АҚШ Давлат котибининг ЕврОсиё масалалари бўйича ёрдамчиси Уилям Бернс матбуот анжумани ўтказиб, президент Барак Обама ва унинг маъмурияти Марказий Осиё давлатлари билан ўзаро манфаатли бўлган ҳамкорликни кучайтиришга қаратилган сиёсат олиб бораётганини алоҳида таъкидлаб ўтди.\nЖумладан, Қирғизистон билан алоқларни мустаҳкамлаш мақсадида Қирғизистон-Америка қўшма комиссияси ташкил этилади. Август ойида эса Қирғизистон Ташқи ишлар вазири Қодирбек Сарбаев Вашингтонгга расмий сафар билан боради. Бу сафар доирасида АҚШ билан савдо-иқтисодий, маданий- маърифий ва қишлоқ хўжалиги соҳаларида ҳамкорлик қилиш масалалари муҳокама қилинади.\nАйни пайтда қирғизистонлик журналистларни ҳарбий базалар масаласи кўпроқ қизиқтирди.\nМаълумки, 3 феврал куни АҚШ базасини Қирғизистондан чиқариш тўғрисида қарор қабул қилган қирғиз ҳукумати 2 июл куни бу базани мамлакатда қолдириш ҳақида Вашингтон билан янги шартнома имзолади.\nБундан ташқари 7 июл куни Қирғизистонга Россия Бош вазири ўринбосари Игор Сечин раҳбарлигидаги делегация яширин келиб-кетгани ҳақида хабарлар пайдо бўлди.\nРасмий Бишкек бу хабарни тасдиқлаган бўлса-да, Кремл делегацияси билан ёпиқ эшиклар ортида қандай масалалар муҳокама қилингани ҳақида маълумотлар бермади.\nРоссия матбуотида эса Кремл делегацияси Бишкек расмийлари билан Ўш ва Боткен шаҳарларига Россия ҳарбий базаларини ўрнатиш масаласини муҳокама қилганини ҳақида мақолалар берилди.\nҚирғизистонлик журналистлар бу масалада АҚШ позициясининг қандай бўлиши билан қизиқдилар.\n- Бу масалада қандай қарор қабул қилиш Қирғизистон ҳукуматининг ваколати ва ҳуқуқидир. Бизнинг фикримизча, Қирғизистон мустақиллигини ва хавфсизлигини таъминлаш йўлида ташланган ҳар қандай қадам аҳамиятлидир.\nМен таъкидламоқчиманки, бу йўналишда қандай қарор қабул қилиш ёки қилмаслик қирғиз ҳукуматининг ихтиёридаги ишдир, деди АҚШ Давлат котибининг ЕврОсиё масалалари бўйича ёрдамчиси Уилям Бëрнс.\nҚирғизистонлик сиёсатшунослар наздида АҚШ расмийсининг бу баёноти расмий Бишкек “база ўйинини” муваффақиятли якунлаганидан дарак беради. “Бундан буён Қирғизистон ва АҚШ база масаласидан четлашиб, анчадан буён муддатини кутиб турган турли лойиҳаларни ҳамкорликда амалга оширишга киришадилар”, деб ҳисоблайди айрим сиёсатшунослар.\n- Бу йўналишдаги ишларнинг амалга оширилиши, ҳамкорлик қандай ҳосил бериши фақат Америкагагина эмас, балки биринчи навбатда Қирғизистон ҳукуматига боғлиқ.\nҚирғизистон ҳукумати қайси давлат қарз ваъда қилса¸ ўша томонга оғиб кетишини исботлаб қўйди. Айни пайтда¸ ҳукумат бундан сабоқ чиқариши ва келажакка йўналтирилган узоқ муддатли лойиҳаларни амалга оширишда АҚШ билан ҳамкорлик қилиши керак, деб ҳисоблайди бишкеклик сиёсатшунос Асқарбек Мамбеталиев.\nАҚШ Давлат котибининг ЕврОсиё масалалари бўйича ёрдамчиси Уилям Бëрнс раҳбарлигидаги делегация 12 июл куни кечга яқин Тошкентга жўнаб кетди.\nДелегациянинг Тошкентдан сўнг Туркманистонга бориши режалаштирилган.


Мактабимизда таълим ислоҳотлари амалда | "Адолат" СДП\nЎсиб келаётган ёш авлодни баркамол қилиб тарбиялаш давлат сиёсатининг устувор вазифаларидан биридир. Ҳеч кимга сир эмас, таълим-тарбияни сифатли йўлга қўйиш ва ўқувчиларнинг узлуксиз таълим олишини таъминлаш мақсадида мактабларнинг моддий-техник базаси мунтазам мустаҳкамланиб бормоқда. Таълимга қаратилаётган бундай эътибор самараси эса туманимиздаги 36-сон умумтаълим мактабида ҳам бўй кўрсатган.\nБугунги кунда мактабимизда олти юзга яқин ўқувчи таълим олади, уларга эса эллик нафар малакали ўқитувчи турли фанлардан сабоқ бериб келаётир.\nТаълим даргоҳимизда дарс жараёнларини интерфаол усулларда олиб бориш йўлга қўйилган бўлиб, бу ўз навбатида таълим жараёнида ўзининг ижобий натижаларини бераяпти.\nҲозирда мактабимизда ўқувчилар учун турли фан ва спорт, касбга йўналтириш тўгараклари ўз фаолиятини йўлга қўйган. Шу ўринда айтиб ўтиш жоизки, мактабимиз ўқувчилари вилоят миқёсида бўлиб ўтадиган “Китоб-бебаҳо ҳазина” лойиҳасида махсус сертификатни олиб, беш юз минг сўм пул маблағи ва китоблар жамланмасини қўлга киритишди. Бундан ташқари, ўқувчиларимиз фан олимпиадалари ва танловларда фахрли ўринларни эгаллаб келишмоқда.\nМасалан, Ўзбекистон “Адолат” СДП ташаббуси билан ташкил этилган “Ёшлар коррупциясиз жамият тарафдори” мавзусидаги иншолар танловида, “Кенгуру” халқаро математика олимпиадасида, “Қўқон” олимпиадасида, онлайн тарзда ўтказиб келинаётган “Кун тести” лойиҳасида, шунингдек, “Масафовий математика” онлайн олипиадасида, “Clever kids” кўрик-танловларида ўғил – қизларимиз доим фаолдир.\nКези келганда таъкидлаш ўринлики, “Табиатни асрайлик” мавзусида ўтказилган расмлар танловида Марғиёна Худайберганова биринчи ўринни эгаллади. “Мен нечун севаман Ўзбекистонни” иншолар танловининг вилоят босқичида Моҳинисо Саъдуллаева биринчи ўринни қўлга киритди. Қувончбек Ибрагимов эса инглиз тили фанидан “IELTS” халқаро сертификатини олишга муваффақ бўлди. Шунингдек, Озодбек Мақсудов, Зокиржон Қурамбоев, Камолбек Сафарбоев, Достонбек Бекжоновлар курашнинг самбо тури бўйича вилоят босқичида фахрли ўринларни эгаллашди.\nБир сўз билан айтганда, таълим соҳасига қаратилаётган эътибордан илҳомланган мактабимиз жамоаси ушбу ўқув йилида ҳам улкан ютуқларга эришиб, “Яшил мактаб” рўйхатидаги ўрнимизни сақлаб қолиш орқали, Ватанимиз корига ярайдиган ёшларни шакллантириш учун бор куч-ғайратимизни сафарбар этмоқдамиз. Зеро, таълимга эътибор - келажакка эътибор демакдир.\nБоғот туман 36-сон мактаб директори,\nтуман Кенгаши депути


Икки ўлиб бир тирилган Саддам Хусайн\nСаддам Ҳусайн ўтган хафта Ироқ шимолида ҳаракатланаётган автомашиналар карвонида бўлганига Вашингтондагилар шубха қилишмаяпти. Сурия чегараси томон йўналган ўша автоколонна 18 июн куни Американинг "Хеллфайер" ракеталаридан ўққа тутилган эди. Британияда чиқадиган "Observer" газетаси ҳужумлар оқибатида Саддам Ҳусайн ўғли Қусэй билан бирга ҳалок бўлган бўлиши мумкинлиги ҳақида маълумот тарқатди. Аммо, таҳлилчилар ушбу маълумотга эхтиёткорлик билан ёндашмоқдалар. Улар фикрича, токи автоколонна қолдиқлари ва унинг ичидан топилган жасадлар ДНКси аниқланмас экан, Саддам ҳалок бўлди деган хулосага келиб бўлмайди. Зотан, собиқ диктатор ўлими билан боғлиқ бундай маълумотлар биринчи марта тарқалаётгани йўқ.\nСаддам Ҳусайн 20 март куни Бағдод жанубидаги бункерда бомбардимонлар остида ҳалок бўлгани, ёки бўлмаса апрел ойида Бағдоднинг Мансур мавзесидаги ресторанларнинг бирида ўғиллари билан бирга ҳаво ҳужуми оқибатида ўлгани ҳақида олдин ҳам хабар қилинган эди. Аммо, олиб борилган ДНК текширувлари Саддам ҳар икки ҳаво ҳужумидан ҳам омон қолганини кўрсатмоқда. Қолаверса, бу маълумотни собиқ диктаторнинг хизматкори берган кўрсатмалар ҳам тасдиқлайди. Британияда чиқадиган "Тайм" ҳафтаномаси душанба куни Саддам Ҳусайннинг 18 яшар собиқ хизматкори билан ўтказилган суҳбатни эълон қилди. Суҳбат давомида собиқ хизматкор ўз соҳибини сўнгги марта 6 апрел куни, яъни Бағдод ишғол этилишига уч кун қолганида кўрганини айтган.\nШунингдек, Саддам Ҳусайн тирик экани ҳақида Маҳмуд ат-Тикритий ҳам кўрсатма берган. Ироқ маъмуриятида тўртинчи шахс бўлган ат-Тикритий 17 июн куни Ироқ шимолида қўлга туширилган эди. Унинг сўзларига қараганда, Ироқ собиқ диктатори урушнинг сўнгги кунлари ўғиллари билан Сурияга қочган ва кейинчалик яна Ироққа қайтган. Аммо Америка ҳарбийлари Тикритийнинг бу кўрсатмаларига гумонсираб қарамоқдалар.\nАгар, Саддам Ҳусайн ва ўғилларининг америкаликлар ракета ҳужумига учраган автомашиналар карвонида бўлмагани аниқланса, унда ягона умид собиқ Ироқ раҳбарининг шахсий котиби ва қўриқчиси ат-Тикритий кўрсатмаларига боғлиқ бўлади. Аммо, истеъфодаги АҚШ Армияси полковники Кэннет Аллард бу борада фақатгина Тикритий кўрсатмаларига ишониш нотўғри бўлишини айтади. "Бу ерда икки муаммо бор. Биринчиси, Саддамнинг қаердалиги ҳанузгача номаълум. Иккинчи муаммо эса, у Ироқда қандай тармоқ қолдирган бўлиши ва кейинчалик мазкур тармоқ қаршилик ҳаракатига айланиши мумкинми деган саволнинг очиқ қолаётганидир. Албатта, буларни аниқлашда Маҳмуд ал-Тикритий кўрсатмалари фойдадан холи бўлмайди. Аммо, фақат Тикритий кўрсатмаларига кўз тикиб ўтирмасдан, бошқа разведка манбаларини ҳам ахтариш керак", - дейди собиқ Америка ҳарбийси.\nКэннет Аллард фикрича, Саддам Хусайнни ушлаш коалиция кучлари учун муҳим масала. Чунки, унинг қўлга туширилиши оммавий қирғин қуроллари қаерга яширилганини аниқлаш демакдир. Яна бир америкалик таҳлилчи Энтони Кордесман ҳам айни шундай фикрда. АҚШ Мудофаа ва Давлат департаменти тизимларида узоқ йил ишлаган Кордесман Саддам Ҳусайннинг ушланиши Вашингтон учун сиёсий жиҳатдан муҳим масала эканини айтади. Чунки, - дейди таҳлилчи, - токи собиқ Ироқ диктатори қўлга олинмас экан, юридик жиҳатдан ғалабага эришилгани ҳақида гапириб бўлмайди. Афғонистон уруши оқибатлари шундан далолат бермоқда: "Афғонистонда "ал-Қойда" ва Толибон етакчилари омон қолгани боис, у ерда ҳарбий мужодала ҳали ҳам давом этмоқда. Бу эса биз Афғонистон урушида ғалаба қозонмаганимизни кўрсатмоқда. Афғонистонда терроризм хавфи камайди, аммо у таг-томири билан йўқ қилинмади", - дейди Кордесман.\nПентагон расмийларини эса Ироқда тобора кучаяётган қаршилик ҳаракати ташвишлантирмоқда. Партизанлик ҳаракати кўринишидаги бундай гуруҳларни айнан собиқ Ироқ диктатори молия билан таъминлаётгани ҳақидаги таҳминлар ҳам йўқ эмас. Сўнгги пайтларда, ироқлик мерганлар тарафидан Америка ҳарбийларига қарши қилинган бир қатор ҳужумлар шундан далолат бермоқда. Айнан ана шундай ҳужумлар Америка ҳарбийларини собиқ Ироқ раҳбарини топишга ундаётган бўлса, ажаб эмас.


Колит - Бу нима? - Онлайн Тиббий Энциклопедия MedLife.Uz\nКолит [юн. kolon – йўғон ичак], кўлунж – йўғон ичакнинг яллиғланиши. Кўпинча, юқумли касалликлар (дизентерия, паратиф), шунингдек, овқат маҳсулотларидан заҳарланганда, ичак фаолиятининг нерв орқали бошқарилиши издан чиққанда, баъзан гижжалар таъсирида келиб чиқади. Колитга саноатда ишлатиладиган заҳарли моддалар (симоб, маргимуш, сулема, органик моддалар), баъзи касалликларда организмда ҳосил бўладиган токсинлар (интоксикацион колит) сабаб бўлади. Антибиотиклар ва бошқа(лар) дориларни назоратсиз қабул қилиш оқибатида ҳам хасталик юзага келади. Ўткир ва сурункали колит фарқ қилинади.\nЎткир колит тўсатдан бошланади, қорин дам бўлади ва тўтиб-тутиб оғрийди, ич кетади, у, кўпинча, шиллиқ, йиринг ёки қон аралаш, ачимсиқ ҳидли бўлади. Колитнинг инфекцион хилида бемор дармонсизланади, оғзи курийди, кўнгли айнийди, ҳарорати 39-40° гача кўтарилади. Ўткир колит ўз вақтида қунт билан даволатилмаса, сурункали колитга айланади.\nСурункали колитда касаллик дам зўрайиб, дам пасайиб туради. Касалликнинг зўрайишга йўғон ичакка таъсир қилувчи таомлар (туламалар, аччиқ ва нордон нарсалар) истеъмол қилиш, жисмоний ва руҳий толиқиш, ҳаяжоланиш, қуёш тиғида туриб қолиш, баданнинг қизиб кетиши, овқат ҳазм қилиш йўллари бошқа касалликларининг авж олиши сабаб бўлади. Бунда суюқ ич кетиши қабзият билан алмашиниб туради, ахлат билан кўп миқдорда шилимшиқ ажралиб чиқади. Беморнинг иштаҳаси йўқолади, ҳолсизланади ва салга толиқади, озиб кетади, витамин етишмовчилиги ва бошқа(лар) ҳолатлар кузатилади. Йўғон ичакда юза-катарал яллиғланишдан то ярали яллиғланишгача бўлган ўзгаришлар кузатилади. Касалликнинг олдини олишда ичак инфекциясини бартараф этиш, овқатланишни маромида олиб бориш, шунингдек, ичак касалликларини ўз вақтида даволатиш муҳим. Меъда-ичак шиллиқ каватига таъсир этувчи заҳарли моддалар (масалан, қўрғошин) билан ишлаганда хавфсизлик техникаси қоидаларига тўла амал қилиш ва вакт-вақти билан шифокор назоратидан ўтиб туриш керак.\nДавоси. Касалликнинг тури ва кечишига қараб даво буюрилади. Парҳез таомлар, дори-дармонлар, физиотерапия, меъда-ичак касалликларига ихтисослашган даволаниш маканларидан фойдаланиш тавсия этилади.


Гавҳар Сайдуллаева2021-05-28T14:40:56+05:0028 May, 2021|“Йилнинг энг фаол журналисти – 2021”, Матбуот|\nЧАЛА ҚОЛГАН ПОЙДЕВОР\nМамлакатимизда таълим-тарбия тизимини тубдан такомиллаштириш, илм-фан соҳаси ривожини жадаллаштиришга алоҳида эътибор қаратилаётгани бежиз эмас. Соҳага доир қўшимча чора-тадбирлар белгиланиб, устувор вазифалар илгари сурилиши эса Юртбошимизнинг «Янги Ўзбекистон остонаси мактабдан бошланади» деган таъкидининг ёрқин ифодаси, десак муболаға бўлмайди.\nХусусан, таълим тизимига замонавий ахборот-коммуникация технологияларини жорий этиш, жамиятда ўқитувчи ва педагог ходимлар нуфузини ошириш, уларга бўлган ҳурмат-эътиборни янада кучайтириш борасида амалга оширилаётган ишларни алоҳида эътироф этиш лозим. Айниқса, ўқувчиларга зарур шароитларни яратиш, мактаб биноларининг талаб даражасида бўлиши ҳам назардан четда қолмаяпти. Республиканинг чекка ҳудудларидаги умумтаълим мактаблари ҳам реконструкция қилиниб, қайта таъмирдан чиқарилаётгани, янги мактаб бинолари барпо этилиб ўқувчилар ихтиёрига топширилаётгани ҳам бор гап. Бироқ танганинг иккинчи томони бўлганидек, айрим умумий ўрта таълим мактабларини кўриб, беихтиёр «Усти ялтироқ, ичи қалтироқ» ибораси хаёлга келади.\nШаҳримиздаги 7-умумий ўрта таълим мактабини вилоятимизда яхши билишади. Мактаб директори Эргаш Жабборов педагог кадрларни ўз устида тинимсиз ишлаб, дарсларни янги замонавий усуллардан фойдаланган ҳолда ўтиши тарафдори. ҳамкасбларидан ҳам доим шуни талаб қилади.\n– Таълим сифатини ошириш учун энг аввало, зарур шароитларни яратиш даркор, – дейди Эргаш Жабборов. – Куз-қиш мавсумида иссиқлик таъминоти яхши бўлса, ноқулай об-ҳаво шароитларида электр энергияси ўчиб қолмаса, дарслар самарадорлиги таъминланади.\nТаълим масканига ташриф буюрган кишига дастлаб ҳаммаси бинойидек туюлади, ҳеч қандай камчиликни сезмайди. Бироқ мактаб ҳовлисига чиқиб, бир бурчакда жойлашган, олдига шағал тўкилган ҳожатхонага кўз тушгач, …\nМарт ойининг сўнгги шанба ва якшанбасида ёғиб ўтган ёмғир республикамизнинг барча ҳудудларида турли ташвишларни келтириб чиқарди. 7-умумий ўрта таълим мактабининг шундоқ ҳам нураб турган ҳожатхонаси зарар кўрмай қолмади. Мактаб маъмурияти томонидан амаллаб,таъмирлаб келинаётган шифтдан сув ўтди, деворлардаги ёриқлар янада катталашди, эркаклар ҳожатхонаси томондаги деворнинг пастки қисми ўпирилиб тушди.\nҚизиқ томони шундаки, 2019 йилда эски ҳожатхонанинг ёнгинасидан янгиси учун пойдевор қилинган, бироқ шу иш ҳам чала қолган. Мактаб маъмуриятининг маълум қилишича, қурилишни «Қулама ҳамкор» масъулияти чекланган жамияти бошлаган-у охирига етказмаган. Сабаби мазкур пойдевор стандартларга жавоб бермаган ҳамда моддий жиҳатдан муаммо юзага келган.\n– Жорий йил бошида 7-умумий ўрта таълим мактабини жорий таъмирлаш учун 250 миллион сўм ажратилди, – дейди шаҳар халқ таълим бўлими мудири Ғофур Рустамов. – Шунингдек, айнан ҳожатхоналари стандартларга жавоб бермайдиган 7 та мактабга янги ҳожатхоналар қуриш учун маҳаллий бюджет маблағлари ҳисобидан 2 миллиард пул ажратилиши режалаштирилган.\n7-умумий ўрта таълим мактаби негизида жорий йилда физикага ихтисослаштирилган мактаб очилиши кўзда тутилган. Бу эса таълим масканида жаҳон стандартлари талабларига мос шароитларни яратишни талаб этади. Умид қиламизки, нафақат 2019 йилда 7-умумий ўрта таълим мактабида қурилиши бошланиб, чала қолган, балки бошқа мактаблардаги ҳожатхоналар муаммоси ҳам тез орада бартараф этилади.\n(«Жиззах овози» газетаси, 2021 йил 3 апрель №7-8)\nO'rtacha baholar 5 / 5. Baholaganlar soni: 5


Тўйдаги мадҳия - blog.xabar.uz\nБир курсдошим бор, ошкора ватанпарвар, талабалик пайтимизда биз хаёлан ўйлашга ҳам бироз ҳижолат тортадиган ишларни у бемалол омма олдида бемалол бажарди. Уялмасди, тортинмасди. Мисол учун, талабалигимизни илк йиларида ўз номзодини вилоят туман депутатлигига қўйган, ўзидан анча катта ёшдаги номзодлар билан баҳслашган, курашган, деярли ҳар куни омма олдида чиқишлар қилган, сайловолди учрашувларда сайловчилар билан учрашган, мулоқот олиб борган. Бизнинг талабалик пайтларимизда "Камолот" ёшлар ижтимоий ҳаракати (ҳозирги "Ёшлар иттифоқи") анча оммалашган, унга аъзо бўлиш қайсидир маънода фахр эди. Курсдошим дарҳол аъзо бўлган, тахминан бир йиллардан кейин уни Тошкент вилоят ёшлари раиси лавозимига сайлашган эди. Хуллас, олийгоҳлардаги барча тадбирларда ҳам фаол эди.\nТўй куни келди. Тўйхона тўла одам. Ҳамма ўз жойига ўтирди. Келин-куёв кирадиган пайтда одатга кўра "Ёр-ёр" ёки "Тўйлар муборак" садолари остида эмас, айнан давлат мадҳияси жаранглаган пайтда кириб келишди. Бизнику бу нарсадан гарчи ҳазил деб ўйлаган бўлсак ҳам хабаримиз бор эди, лекин бошқа меҳмонлар воқеани унча англай олишмасдан туришарди. Ўша пайт меҳмонларни реакциясини кузатдим: деярли ҳамма ҳайрон, айниқса, қуда томон енгилгина шокда, қизлар кулишниям, нима қилишниям билишмасдан туришарди. Бир томондан ажойиб ва бироз ғалати манзара бўлганди. Ўз никоҳ тўйида шунақа ишни амалга оширишга журъати етганига ҳам қойил қолганмиз.\nЭнг қизиғи, курсдош куёвтўрани қўли кўксида, худди давлат тадбирларида тургандек бир нуқтага қараб жиддий тутарди, келинболани ичидан нима ўтган ўзига аён.\n3.24 / 23\n2 Бахтиёр Шералиев 21/05/2018\n3 Умид Гафуров 21/05/2018\n2.5 Беҳзод Қобулов 21/05/2018\n4.5 Расул Кушербаев 21/05/2018


Криштиану Роналду ҳар йилги мақсади нимадан иборат эканини айтди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Криштиану Роналду ҳар йилги мақсади нимадан иборат эканини айтди\t12:58, 22 ноябрь 2016\t“Реал Мадрид” жамоаси ҳужумчиси Криштиану Роналду “Олтин тўп–2016” мукофотини қўлга киритишни жуда хоҳлаётганини маълум қилди.\n“Мақсадим ҳар йили “Олтин тўп”ни қўлга киритишдан иборат. Ўтган йили ушбу мукофотни юта олмагандим. Бу сафар ютишимга умид қиламан”, – дейди Роналду.\nЭслатиб ўтамиз, Роналду “Реал” билан Европа Чемпионлар лигасида ғолиб бўлганди. Португалия термаси билан эса Европа чемпионига айланди.


Сардор Рашидов: Ўзимни юлдуз деб ўйласам, катта хато\n9 декабрь, 2018, 09:25\nМаҳоратли футболчи билан суҳбат.\nЎзбекистоннинг кўзга кўринган футболчиларидан бири Сардор Рашидов бу йил “Локомотив” сафида тўп суриб мамлакат чемпионлигини қўлга киритди. Кўпчилик эса уни миллий терма жамоамиз учун муҳим футболчи деб ҳисоблашади. Бироқ охирги пайтларда терма жамоамиз устози Эктор Купер уни йиғинларга чақирилмаётганди. Албатта, бунга унинг жароҳати ҳам сабаб бўлди, бироқ мураббий томонидан танқид ҳам билдирилди. Бунга футболчининг ўзи қандай фикрда? Хуллас, Сардор билан гаплашадиган мавзулар кўп эди. Бунинг устига у фаолиятини яна хорижда давом эттириш илинжида юрибди. “Локомотив”ни тарк этиши ҳақида ҳам мазкур суҳбатда маълум қилди. Бир сўз билан айтганда, Рашидов билан бир қанча масалалар устида гаплашдик ва умид қиламизки, ушбу суҳбат сизни беэътибор қолдирмайди.\n“Ўзимни кўрсатиш учун тўлиқ имконият берилмаганидан қониқмадим”\n- Чемпионлик қўлга киритилганидан кейин оила даврасида дам олиш янада мароқли бўлса керак?\n- Бундай муваффақиятдан кейин ҳар қандай футболчи ҳам ўзини яхши ҳис қилади. Ўзбекистонда иккинчи бор чемпионликка эришганимдан хурсандман. Лекин бу йил “Локомотив” жамоаси оғир мавсумни ўтказди. Чунки аксарият клубларга бизга қарши кучли ўйин кўрсатишди. Аммо биз охиригача совуққонлик билан ўйнадик ва мақсадимизга эришдик.\n- Бу йил чемпионат регламенти янгича тузилди ва бунга асосан мавсум ўртасига келиб “олтин очколар” тизими ишга тушди. Мабодо, бу нарса қўлланилмаганида ҳам “Локомотив” чемпион бўла олармиди?\n- Бунисини билмадим. Аммо бундай бўлмаган тақдирда ҳам биз ҳаракат қилардик.\n- Лекин сиз “Локомотив”нинг барча учрашувларида тўлиқ иштирок этганингиз йўқ. Статистика шуни кўрсатяптики, сизнинг ҳисобингизда 23 та ўйинда 8 та гол бор.\n- Тўғриси, тўлиқ ўйинларда иштирок эта олмаганим мени қониқтиргани йўқ. Бунинг устига жароҳат ҳам орттириб олгандим. Яна бир гап: менга ўзимни кўрсатиш учун 100 фоиз имконият берилмади. Бундан эса табиийки қониқмадим. Бу футболда бўлиб турадиган нарса. Бир мавсум яхши ўйнасангиз, кейинги мавсум ҳеч нима ўхшамаслиги мумкин. Аммо менга бундан ҳам кўпроқ имконият берилганида голларим бундан-да салмоқли бўларди ва тўпурарликка ҳаракат қилиб кўришим мумкин эди.\n- Ўзингизга етарлича имконият берилмагани борасида бош мураббий билан гаплашмадингизми?\n- Гаплашдим. Мураббий нима дерди? Ҳар бир мураббийнинг ўз тактикаси ва дунёқараши бор.\n- Жорий мавсумдаги формат сизга ёқдими?\n- Форматга унчалик эътибор берганим йўқ. Чемпионат қандай форматда ўтишидан қатъий назар жамоалар ўз мақсади сари курашиши керак. Якунда эса форматни ёки бошқа нарсани баҳона қилмаслик лозим. Футболчи майдонга чиқдими, фақат футбол ўйнасин. Форматни эса ҳеч нимага алоқаси йўқ. Бу муҳокама қилинадиган мавзу эмас. Сизни қандай ўйнаётганингиз ва қанақа натижалар кўрсатаётганингизни билиш учун турнир жадвали бор.\n“Локомотив”дан кетдимми? “Ҳа”!\n- Сиз хорижга кетишга роса уриндингиз. Аввалига қишда кетмоқчи бўлдингиз, кейин эса ёзда сафарга отланишга ҳаракат қидингиз. Лекин мавсумни охиригача “Локомотив”да якунладингиз. Режангиз амалга ошмагани кайфиятингиз ва ўйинингизга ҳам таъсир ўтказмаганмиди?\n- Йўқ, у қадар катта таъсири бўлмади. Барибир ҳар бир футболчининг ўз орзуси бўлади. Айниқса, Европага кетишни истаб қолади. Энди шуни очиқ айтишим мумкинки, мен учун арабларнинг чемпионати унчалик қизиқ эмас. Чунки у ерда ўйнаб бўлганман. Икки йил давомида ярим ҳимоячининг 30 та гол уриши қийин вазифа деб ўйлайман. Шу боис энди қизиқишим фақат Европа томонларга қаратилган. Афсуски, ёзда уринишларимиз ўхшамади. Энди насиб қилса, қишда яна ҳаракат қилиб кўрамиз. Яна хорижга кетиш ниятим бор.\n- Демак, бу йил “Локомотив”даги охирги фаолиятингиз бўлдими?\n- У ҳолда қачон сиз ҳақингизда янгиликни эшитамиз.\n- Насиб қилса, яқин кунларда.\n- 27 ёшни қоралаб бўлгансиз. Бундай ёшда Европага кетиш сизга тўсқинлик қилмасмикин? Одатда бундан-да ёш ва иқтидорли ўйинчиларга қизиқиш катта бўлади.\n- Европада 2-3 йил ўйнаб келишим учун вақт бор деб ўйлайман. Тўғри, Европага қанча эрта кетса, ўйнаш учун имкониятлари кўпроқ бўлади. Ўйлашимча, ёшнинг катта фарқи йўқ, ҳаммаси футболчининг ўзига боғлиқ.\n“Ўзимни юлдуз деб ўйласам, катта хато!”\n- “Локомотив”да бу йил 27-рақам остида тўп сурдингиз. Бу айнан ёшингиз билан боғлиқ эканда-а?\n- Йўқ, менга бўш рақамлиги учун 27 ни беришганди. Рақамни олганимдан кейин бу ўхшашликни билдим. Ҳаммаси тасодиф.\n- Нима деб ўйлайсиз, футболчига рақамнинг қанчалик аҳамияти бор?\n- Рақам ҳеч қачон футболчини машҳур қилмаган. Аксинча, футболчи рақамни машҳур қилган. Ўйинчи майдонга тушиб фақат ўз ўйинини кўрсатиши керак.\n- Кўпчилик сизни ўзбек футболининг юлдузларидан бири дейишади. Хўш, ўзингизни қанчалик юлдуз деб ҳисоблайсиз?\n- Мухлисларнинг менга қаратаётган эътиборларидан хурсандман. Аммо ҳеч қачон ўзимни юлдуз деб ҳисобламаганман. Мабодо, шундай фикрга борсам катта хатога йўл қўйган бўламан. Мен доимо мухлисларга миннатдорчилик билдираман. Чунки ишқибозларсиз бундай даражага эриша олмасдим.\n- Чемпионатимизда ўйнаётган футболчиларнинг ҳаммаси ўзини профессионалмиз деб ҳисоблашади. Аммо бундай гаплар кўпинча қуруқ оғизда қолиб кетади. Легионер бўлиб ўйнаб юрганлар эса профессионал деган тушунчанинг моҳиятини яхшироқ тушунишади деб ўйлаймиз. Сизнинг фикрингизча, профессионал футболчи қандай бўлиши лозим?\n- Профессионал бўлиши учун футболчи ўз ишига 100 фоиз ёндашиши керак. Нафақат машғулотларда, балки ҳамма жабҳада. Шунда у профессионаллик сари интилаётган бўлади. Биздаги футболчилар орасида профессионаллари ҳам, нопрофессионаллари ҳам бор. Очиғи, футболчиларимиз ҳақида бир нима дейиш қийин. Кимгадир оғир ботиши мумкин.\n- Шунингдек, сиз легионер мақомида ўйнаб сифатли майдонларни ҳам кўп кўрдингиз. Бундай пайтда ўзимиздаги майдонлар билан солиштириб кўрсангиз керак-а?\n- Араб мамлакатларида чиндан ҳам бизга қараганда майдонларнинг сифати зўр. Ҳар ҳолда уларда эътибор кучли. Қолаверса, маблағлари ҳам кўп. Шунинг ҳисобига майдонлари яхши ҳолатда, ҳақиқий профессионаллар. Тан олиш керак, бизга нисбатан фарқи катта.\n- Шу пайтгача кўплаб стадионларни кўрдингиз ва у ерларда ўйнадингиз. Айтинг-чи, қайси стадионда этингиз жимирлаб кетган?\n- (ўйланиб) Ўзимизда шундай бўлган. Жаҳон чемпионатининг охирги саралаш босқичида миллий терма жамоамиз иштирокида Эрон ҳамда Сурияга қарши ўйинларда шундай ҳолатни ҳис қилганман. Ўшанда стадион мухлислар билан лиқ тўлганди.\n“Ҳатто Месси билан Роналду ҳам ҳимояга қайтиб 100 фоиз куч билан ўйнай олишмайди”\n- Бунгача энг кўп муҳокама қилинаётган мавзулардан бири сизни терма жамоа йиғинларидан четда қолаётганингиз билан боғлиқ эди. Бунинг сабабини билишга қизиқиб кўрмадингизми?\n- Биринчидан йиғинга чақирса ҳам мендан фойда йўқ эди. Чунки жароҳатда эдим. “Пахтакор” билан ўйиндан олдин жароҳат олгандим. Лекин терма жамоа мураббийларининг мен ҳақимда қандай фикрдалигидан хабарим йўқ. Аммо ўз тушунчам бўйича йиғинга чақирилмаганимни жароҳат билан изоҳладим.\n- Лекин Эктор Купер сиз ҳақингизда гапирар экан, ҳимояга қайтиб ёрдам бермаяпти, дея танқид остига олганди. Бунга муносабатингиз қандай?\n- Ўйлашимча, дунёда ҳали ҳимояга ҳам қайтиб, ҳужумга ҳам ўтиб 100 фоиз кучи билан ўйнай оладиган футболчи бўлмаса керак. Ҳаттоки, Месси билан Роналдуда ҳам бундай жиҳат йўқ. Ҳар бир ўйинчининг ўзига яраша услублари бор. Агарда мендан ҳимояга қайтиб ёрдам беришни хоҳлаётган бўлса, қўлимдан келганича унинг талабини бажаришга ҳаракат қиламан.\n- Умуман олиб қараганда, унинг ҳимоявий тактикаси сизга ёқяптими?\n- Ҳимоявий тактикада бирданига қарши ҳужумга ўтиб кетишда бўшлиқлар пайдо бўлади. Бундай услуб ҳаммага ҳар хил, менга эса тўғриси 50х50.\n- Лекин футболчиларимиз Купернинг услубига мослашиши жуда қийин кечяпти. Бу ҳолат сизга ҳам сезилаётгандир...\n- Чунки бизнинг футболчиларимиз бундай услубда ўйнашмаган. Эътибор беринг, терма жамоага “Пахтакор”дан ва “Локомотив”дан 7-8 нафардан ўйинчиларни чақиряпти. Лекин ўша футболчилар ички чемпионатда ўз жамоасида ҳимоявий ўйин кўрсатишмайди. “Локомотив” ҳам, “Пахтакор” ҳам фақат ҳужумкор ўйнашади. Бундай тактикада ўйнаган футболчиларнинг бирданига ҳимоявий тактикага мослашишлари осон эмас. Демоқчиманки, ўйинчиларнинг ўзларига ҳам қараш керак, яъни, улар нималарга қодир, қандай услубларда яхшироқ ўйнай олишади? Шуларни ҳам ҳисобдан чиқармаслик керак. Бизда ҳамма ўйинчи ҳужумкор тактикада тўп суришади. Лекин ўйлаймаки, Осиё Кубогигача футболчиларимиз Купернинг тактикасига мослашиб кета оладилар. Яна бир ой вақт бор.\n- Бир сўз билан айтганда, сиз Эктор Куперга қандай таъриф берасиз?\n- Мен ҳозирча у билан битта йиғинда қатнашдим. Ўшанда Купер яхши таассурот қолдирди. Купер футболчиларга эркинлик беради. Барибир у Европа футболини кўрган мураббий.\n- Энди ҳаммани ўйлантираётган савол: Сардор Рашидовнинг Осиё Кубогида қатнашиш имконияти қандай? Тўғри, буни мураббий ҳал қилади, аммо ўзингиз бу масалада нима дея оласиз?\n- Билмадим. Мени ҳам олиб борса ўйнайман, олиб бормаса телевизор қаршисида ўтириб мухлислик қиламиз.\n- Лекин терма жамоамизнинг Ливан ва Жанубий Кореяга қарши ўйинларидан кейин таркибга барибир Виталий Денисов билан Сардор Рашидовнинг кераклиги ҳақида кўп гапирилди...\n- Мухлисларнинг ўзи биз ҳақимиздаги саволларга жавоб беришди. Лекин барибир ҳозир бир нима дейиш қийин. Лекин мени ҳам олиб кетса, қўлимдан келганича ёрдам бераман, зарбаларим билан (кулади).\n“Укаларимни ҳам хорижга жўнатмоқчиман”\n- Осиё Кубоги кўплаб футболчилар учун катта реклама марказига айланади. Шу томондан олиб қарайдиган бўлсак, бу ҳолат сиз учун қанчалик муҳим?\n- Биргина менга эмас, терма жамоадаги барча футболчиларга муҳим. Бу хорижга кетиш учун катта имконият деганидир.\n- Рашидовлар футболчилар оиаласи. Укаларингиз ҳам футболчи бўлиб етишишди, дадангиз ҳам футболнинг ашаддий ишқибози. Ўзаро оилавий ўтирганингларда футбол асосий мавзуга чиқадими?\n- Албатта, асосий мавзу. Уйга ҳаммамиз йиғилганимизда дадам бизни танқид қилади. Кўпинча камчиликларимиз ҳақида гапиради. Кўпинча бизни ҳали ҳеч ким эмассанлар дейди. Жуда тўғри гап. Биз ҳали ҳеч ким эмасмиз.\n- Укаларингиз – Санжар билан Саҳобнинг ўйинлари ҳақида фикрингиз қандай?\n- Ўз устида тинмай ишлашлари керак. Айниқса, кичик укам - Саҳоб янада ўсиши керак. Санжар эса ўз жамоасида ўрнини топиб олди, ҳар ҳолда сардор ва нима қилишни ўзи билади. Имконият бўлса, укаларимни ҳам четга жўнатишга ҳаракат қиламан.\n- Шунингдек, сизни кино ёки клипларда суратга тушишга қизиқишингиз борлиги ҳақида ҳам эшитгандик...\n- Тошкентда бир-икки марта клип ва рекламаларда суратга тушиб беришимни илтимос қилишганида рози бўлгандим. Аслида менинг бунга қизиқишим йўқ. Ҳали футболда ўйнаб, ўз сўзимни айтишим керак.\n- Кимнинг клипида роль ўйнадингиз?\n- Лоланинг клипида. Ҳозирда футболимиз ҳақида ҳужжатли фильм суратга олишяпти ва мени ҳам шунга таклиф қилишяпти. Аммо ҳозирча бунга вақтим бўлмаяпти. Айтишларича, Ўзбекистонда ҳали бунақаси бўлмаган экан. Қани, кўрамиз.\n- Трансфер нархингизнинг суммасига қизиқиб турасизми?\n- Йўқ, бу мени қизиқтирмайди.


Инсон ҳуқуқлари бўйича Миллий марказ Андижонда содир бўлган ҳолатни қатъий қоралайди – Газета.uz\n15 июн 2020, 09:42 Жамият\nИнсон ҳуқуқлари бўйича Миллий марказ Андижонда содир бўлган ҳолатни қатъий қоралайди, дея марказнинг матбуот хизмати хабар берди.\nМаълумотга кўра, 30 май куни Андижон шаҳар Ички ишлар органлари фаолиятини мувофиқлаштириш бошқармаси 4-сонли ички ишлар бўлими ходимлари томонидан, иш юритувидаги ариза юзасидан ички ишлар бўлимига олиб келинган фуқаро А. Абдукаримов Республика шошилинч тиббий ёрдам илмий маркази Андижон филиалига ётқизилгани ва врачлар томонидан кўздан кечириш давомида унинг баданида оғир тан жароҳатлари мавжудлиги аниқлангани, унга шифокорлар томонидан зарур тиббий ёрдам кўрсатилган бўлишига қарамасдан, 11 июнь куни вафот этган.\nИнсон ҳуқуқлари бўйича Миллий марказ ушбу ҳолатни қатъий қоралаши ҳақида маълум қилди.\nТаъкидланишича, ушбу фожиали ҳолат ҳақида ОАВ ва Интернетда хабар тарқалгани заҳоти Инсон ҳуқуқлари бўйича Миллий маркази бош прокурор Н.Т. Йўлдошевга ва ички ишлар вазири П.Р. Бобожоновга расмий хат билан мурожаат қилган.\n«Бу қайғули ҳолат аввало навқирон бир инсоннинг умрига зомин бўлгани ва марҳумнинг оила аъзоларини чексиз мотаму айрилиқ ғамига дучор этгани билан ҳар биримизни асло бефарқ қолдирмайди. Биз адолат тўлиқ қарор топишини, бундай фожеалар бошқа такрорланмаслигини таъминлаш учун барча имкониятларимизни ишга соламиз», — дейилади хабарда.\nИнсон ҳуқуқлари бўйича Миллий маркази томонидан Андижон шаҳрида содир бўлган мазкур ҳолат қатъий назоратга олинган.


Исмат Хушев: Наманганлик фирибгарнинг Варшавадаги васвасаси… | ДУНЁ ЎЗБЕКЛАРИ | Mobile Version\nИсмат Хушев: Наманганлик фирибгарнинг Варшавадаги васвасаси…\n10/14/2019 Ismat Khushev Бош мақола\nВасваса – тузалмас касаллик…\nЎзбекистонга кўпроқ тош отсанг – чет элда тезроқ сиёсий бошпана бадалини тўлаб, бир нималик бўлиб қоласан…\nҚанча баланд дорга осилсанг – ўз юртини сотган ватангадолар орасида шунча кўп ва хўп “донг” таратасан…\nНаманганлик муттаҳамнинг Варшавадаги найранг ва кирдикорлари…\nМуҳожиротдаги ўзбек журналисти шарҳи…\nЯқинда Варшавада бўлиб ўтган – инсон ҳуқуқларини ҳимоя қилиш халқаро ташкилоти – ОБСЕнинг нуфузли анжуманида янграган фавқулоддаги бир нутқ эътиборимни тортди.\n“Ҳаммага бир хил ва тенг имконият” (Равные возможности для всех) номли мен ҳали ҳеч қаерда эшитмаган ва билмаган нотижорат ўзбек мухолифат ташкилоти вакили сўзга чиқиб, кутилмаганда – ҳе йўқ, бе йўқ – Ўзбекистон президенти Мирзиёевни ҳибсга олиш керак деб баёнот берди.\nХасанбой Бурхонов исмли бу нотиқ шу бир оғиз сўзи билан бирданига халқаро ва нуфузли анжуман иштирокчилари назарига тушди, бутун дунё эътиборини ўзига тортди…\nМен унинг бу нутқини эшитиб, залда иштирок этаётган ватандошлардан кимдир унга муносабат тариқасида – унинг бу ақл бовар қилмас ва тутуриқсиз “вас-васаси”га эътироз билдирар деб ўйладим.\nЛекин мен кутгандек бўлмади. Ҳеч ким унга эътироз билдирмади.\nХасанбой Бурхоновнинг бу нутқига нафақат ўша халқаро анжуманда иштирок этган бошқа ўзбеклар, балки орадан мана икки ҳафта ўтаётган бўлса-да, минг афсуски, Ўзбекистондан ҳам ҳеч ким эътироз билдирмади.\nХасанбой Бурхонов исмли муттаҳам ва фирибгарнинг шу бир оғиз нутқи билан Ўзбекистон Президенти ва унинг мамлакатда олиб бораётган янгиланиш ва яхшиланиш сиёсати ҳақида бутун дунё ҳамжамиятида нотўғри ва ёлғон тасаввур пайдо бўлди.\nЎша кундан эътиборан бутун дунё Ўзбекистонда уй ҳайвонлари ёппасига қирилаётгани, Ватан дарвозалари ва ер ости бойликлари Россияга очиб берилаётгани, инсон ҳуқуқлари топталаётгани, мамлакатда диктатура ва тоталитар тузум ҳукмронлиқ қилаётгани ҳақида янги ва ташвишли ахборотга эга бўлди…\nГарчи бу хабарлар мутлақо нотўғри ва асоссиз бўлса-да, лекин у бутун дунёда инсон ҳуқуқларини ҳимоя қилишдек улуғ ва муқаддас вазифаларни ўз зиммасига олган нуфузли халқаро анжуман минбаридан айтилган эди.\nМинг афсуски, Хасанбой Бурхоновнинг Польшадаги нуфузли халқаро анжуман минбаридан айтилган бу тўҳмат ва иғвосига Ўзбекистондан ҳам то бугунга қадар бирор оғиз муносабат билдирилмади…\nШу воқеа сабаб, мен Варшава анжуманида Ўзбекистон ва унинг Президенти шаънига тўҳмат қилиб, халқаро жамоатчилик фикрини чалғитишга уринган ўша ёлғончи Хасанбой Бурхонов шахси билан қизиқдим.\nУнинг Ўзбекистондаги кирдикорларини эшитиб, фирибгарликларидан воқиф бўлиб, бу ҳақда дунё жамоатчилигини ҳам огоҳ этишга қарор қилдим.\nТоки, она Ватанида қаллоблик қилиб, жазодан қутулиб қолиш умидида хориж эллар сари юз тутган ва ўз гумашталарининг топшириғини бажариб, Ўзбекистон ва унинг Президентига тош отиш, мағзава ағдариш эвазига сиёсий бошпана бадалини тўлаётган бу фирибгарнинг асл башарасини бутун дунё жамоатчилиги яхшилаб билиб қўйиши керак деган фикрга келдим…\nБурханов Хасанбой Боқибоевич, 1970 – йилда Наманган вилоятида туғилган, Ўзбекистон ногиронлар жамияти раисининг собиқ ўринбосари (2012-2007 й.й.), 1-гуруҳ ногирони.\n2012 йилдан бўён Германиянинг Бохум – (нем. Bochum, н.-нем. Baukem) шаҳрида истиқомат қилади.\n2009 – йилнинг 9 – апрелида Тошкент шаҳар прокуратураси томонидан Х.Бурхановга нисбатан Ўзбекистон Жиноят Кодексининг 207, 167 – моддалари билан жиноят иши қўзғатилган.\nЎзбекистон ногиронлар жамиятининг раиси О.Исоковга нисбатан қўзғатилган жиноят иши доирасида (Х.Бурхановни Тошкент шаҳар ногиронлар жамияти раиси лавозимига тиклаш мақсадида 1000 АҚШ доллари миқдорида пора олаётган вақтида ушланган) Тошкент шаҳар ногиронлар жамиятини иқтисодий-хўжалик фаолиятини текшириш натижасига кўра, Х.Бурхановга жиноят иши қўзғатилган.\nТергов жараёнида аниқланишича – Х.Бурханов 2007-2008 йилларда бозорнинг ўртача нархини ўрганмаган ҳолда 2.525 дона кўрпа тўшак жилдлари (пастельные бельё) ни 81 млн. сўм миқдорида харид қилганлиги аниқланган. Ўша вақтда жилдларнинг ҳар бир тўплами ўртача 4 минг сўм бўлган.\nУшбу ҳолат юзасидан 20.09.2011 йилда Ўзбекистон ногиронлар жамияти раисининг маслаҳатчиси Гофуров Энкелес Тошкент шаҳар прокуратурасига ариза билан мурожаат қилган.\n17.10.2011 йилда Юнусобод туман прокуратураси Фуқаролик ишлари бўйича Мирзо Улугбек туманлараро судига М.Бурханов давлатга 91 млн. сум зиён келтирганлиги юзасидан даъво аризаси киритган.\n23.04.2012 йилда суд Х.Бурхановдан кўрсатилган қарзни қайтариш ҳамда 18 млн. сум миқдорда давлат ҳисобига солиғини ундириш бўйича қарор чиқарган. Кейинчалик ўтказилган экспертлик текшируви мобайнида аниқланишича, Х.Бурханов томонидан давлатга жами 59 млн. сўм миқдорида кўп зарар келтирилган…\nЭнди “Дунё ўзбеклари”нинг синчков ва зийрак, ҳар нарсага қизиқувчан ўқувчиларига бу муттаҳам ва фирибгарнинг қандай қилиб хорижга қочиб чиққани ҳақида икки оғиз маълумот берсак.\n2012 – йилнинг сентябрь ойида Хасанбой Бурханов Германиянинг Дюссельдорф шаҳрига ногиронлар ҳуқуқини ҳимоя қилиш юзасидан ўтказилиши режалаштирилган конференцияда иштирок этиш учун Ўзбекистондан чиқиб кетган.\nАммо, унга нисбатан қўзғатилган жиноят иши мавжудлигини инобатган олиб мамлакатга қайтиб келмаган…\nХасанбой Бурхонов Фейсбук ижтимоий тармоғидаги “Hasanboy Burhanov” номи остидаги ўз саҳифаси https://www.facebook.com/ да Ўзбекистон ва унинг Президенти олиб бораётган давлат сиёсатини – аламзадалик ва ғараз ниятда – доимий равишда қоралаш билан шуғулланиб келади.\nЖорий йилнинг 21 – январь куни Ўзбекистон Президентининг Германия давлатига расмий ташрифи чоғида ҳам Хасанбой Бурханов Берлин шаҳридаги Бундестаг биноси олдида норозилик намойиши ўтказиб, интернет орқали кенг жамоатчилик оммасига тарқатган.\nМазкур намойиш вақтида Х.Бурханов дунё ҳамжамиятини Ўзбекистоннинг амалдаги конституцион тузумини куч билан қулатишга чақирган…\nБиз Хасанбой Бурхоновнинг Ўзбекистон ва унинг Президентига нисбатан олиб бораётган ёлғон ва бўҳтондан иборат бўлган асоссиз танқидига эмас, балки унинг мамлакатдаги асл аҳволни бузиб талқин қилиши ва дунё ҳамжамиятини чалғитишига қаршимиз.\nТанқид қилсанг – асос ва далиллар билан танқид қил. Лекин хориждан туриб Ўзбекистон Президентига тўҳмат қилиш, уни ҳақоратлаш, ҳукуматни куч билан ағдариб ташлашга чорлаш – ер юзининг барча демократик давлатларида Қонун билан тақиқланган ва бунинг учун жуда қаттиқ жиноий жавобгарлик бор.\nНаҳот ўзини – хориждаги ўзбек мухолифатининг “энг ақлли ва ватанпарвар” фаоли деб ҳисобловчи, боз устига – “Барча учун тенг имкониятлар” (“Равные возможности для всех”) номли баландпарвоз ном билан атовчи нотижорат ташкилот аъзоси Хасанбой шу оддий ҳақиқатни билмаса?!\nБилади, лекин у ва унинг хориждаги ҳамтовоқ салафлари – Ўзбекистон куч ишлатар тизимлари, хусусан, Давлат хавфсизлик хизмати идораси бу борада жуда заиф ва ожиз деб ўйласа керак.\nРостдан ҳам шундаймикан? Буни энди вақт кўрсатади…\nХасанбой Бурхонов ёлғиз эмас.\nУнинг Ўзбекистон ичкари ва ташқарисида ўз ишонган ҳамтовоқлари, ҳайбаракаллачилари бор.\nВаршавада ўтган халқаро тадбирда ҳам унга атай сўз олиб берилган. Одатда, бундай нуфузли халқаро анжуманда нотиқларнинг ўзи чўмолидай ўрмалаб минбарга чиқолмайди.\nУни у ерда кутиб турган одамлар бор.\nАжаб, Ўзбекистонда “растратчик” бўлиб, ватанини тарк этган Хасанбой, нега бу анжуманда ўзини оқлаб гапирмаяпти? Ён-атрофидаги одамларнинг дардини айтмаяпти?\nНуқул: “Президентни қамаш керак!” дейди.\nСен кимсан-у, Президентни қамаш керак дейсан. Ақл-идрок, фаҳм-фаросат борми санда?\nХасанбой Бурхановнинг ушбу саммитдаги иштироки, “Дунё ўзбеклари” суриштирувига кўра – “Хьюман Райтс Вотч” ХННТнинг Марказий Осиё бўйича вакили Стив Свердлоу томонидан таъминланган. Хасанбойга “Инсон ҳуқуқлари бўйича ўзбек-герман форуми” ташкилоти раҳбари Умида Ниёзова тавсиянома ёзиб берган.\nУшбу тавсиянома билан С.Свердлоу унга ҳалқаро нодавлат ва нотижорат ташкилотларидан грант маблағини олиб берган. Хасанбой Варшаванинг қимматбаҳо меҳмонхонасида истиқомат қилиб, саммитда С.Свердлоунинг ёрдами билан бир неча бор ўз чиқишларини ташкиллаштирган…\nҲар қандай инсонда ўз фикрини айтиш ва танқид қилиш ҳуқуқи бор.\nБуни инкор этмоқчи эмасмиз. Лекин Ватанга ва Президентга тўҳмат қилиш ҳуқуқи ҳеч кимга берилмаган.\nДунёда балолар кўп. Лекин “Тўҳмат балосидан сақласин!” деб бекорга айтишмаган.\nХасанбой Варшава анжуманида Ўзбекистонни соф кўнгил билан, соғлом руҳда, асосли ва исботли танқид қилганида, биз ҳеч нарса демасдик. У ўз нутқи билан профессионал тўҳматчи ва фирибгар эканини исботлади.\nНима ҳам қилардик: Сопи ўзимиздан чиқди…\nУ ёлғиз эмас дедик.\nАламзадалар бор Ўзбекистонда. Уларнинг илдизи бақувват. Уни атайлаб ўз даврида ногиронлар орасига қўшиб қўйганлар ҳам – ўша аламзадалар.\nАгар ўша пайтда унинг йўлини тўсмаганларида, жиноий ҳатти-ҳаракатдан тўхтатмаганларида – ногиронларнинг ўша охуридан калласини кўтармас эди.\nЎғирлиги очилиб, қамоқхона эшигига борганида – кимдир уни тўхтатиб қолди.\nЎшалар ҳам бугун жавоб беришлари керак.\nНега Хасанбой ўшанда қамалмай, четга чиқиб кета олди?\nҚандай қилиб Ўзбекистонни тарк этди?\nМени бир нарса ажаблантиради:\nҚутурган итларни биламиз. Ўрмонда эркин қутуриб юрган бўри ва арслонларни ҳам кўрганмиз. Лекин муттаҳамнинг қутурганини ҳали кўрмаган эдик.\nАгар Хасанбой қутурмаганида – эндигина иш бошлаган Президентни дабдурустдан қамаш керак демасди.\nУнга минбар берганларнинг мақсади нима?\nНаманганлик бир муттаҳамнинг Варшавада қилган васвасаси бутун дунёга тарқаб кетди. Ўқ отилди. Энди унга изоҳ берадиган бирор киши борми Ўзбекистонда?\nМайли, дунё ўша муттаҳамга ишонсин. Лекин ўзбек журналистлари нега жим? Ўзбекистон оммавий ахборот воситалари нега сукутда?\nНега Ватандаги ҳамкасбларимиз ҳе йўқ, бе йўқ “Президентни қамаш керак!” деган бир муттаҳам ва фирибгарнинг асл башарасини очиш ўрнига, оғизларига талқон солиб ўтиришибди.\nЎзбекистонда Президент тарафдори бўлган журналистлар, ижодкорлар жуда кўп. Буни яхши биламиз. Лекин улар нега ҳануз жимлигини билмай турибмиз.\nЁ улар Хасанбой Бурхоновнинг Варшавадаги нутқини эшитмаганми?\nУнга ҳеч ким “отпор” бермаса, қарши фикр билдирмаса – демак у ҳақ экан-да. Қани бу ерда адолат, ватанпарварлик, фидойилик?\nНега бу ҳақда ўйлаб кўрмаймиз?!\nДунёда жуда кўп жиноят мавжуд.\nУлар билан турли туман идоралар шуғулланади. Лекин Хасанбой ва унинг жинояти билан шуғулланадиган битта идора бор.\nМайли, қарзини қоплаш майли, лекин бир миллатнинг раҳбарига тош отаётган, уни ҳақорат қилаётган фирибгар ва муттаҳам – Давлат Хавфсизлик Хизмати талаби билан Ўзбекистонга экстрадиция қилиниши керак.\nХалқаро қонунларга кўра оддий одамга тўҳмат қилган шахс барча демократик давлатларга қонун олдида жавоб беради. Нега каттакон бир мамлакат раҳбарини тўҳмат билан ҳақорат қилган Хасанбой Бурхонов жазодан қутулиб қолиши керак?\nЯна бир бор таъкидлайман: У зудлик билан Ўзбекистонга экстрадиция қилиниши лозим!\nБошқача бўлиши мумкин эмас!!!\n14 октябрь, 2019 йил, Торонто шаҳри, Канада…\nИсмат Хушев билан юзма юз 29 декабрь 2018 йил Канада\nИсмат Хушев: Хуфия идорада биринчи миллий раҳбар (2-китоб, 26-боб)\nДавлат ва жамоат арбоби Назир Ражабов 80 ёшда!\nИсмат Хушев: Шерзод Қутбиевни шантаж қилиш кимга ва нимага керак бўлди?


Apple Google қидирув хизматининг муқобилини ишлаб чиқмоқда — Sof.uz\nЖАҲОН 350,010,726 278,538,050 5,610,400\nЎЗБЕКИСТОН 213,767 203,275 1,540\nApple Google қидирув хизматининг муқобилини ишлаб чиқмоқда\n29.10.2020 11:36 76 Технология\nАҚШ Адлия вазирлиги томонидан Google'га қарши ўтказилган тергов жараёнида Apple ўз қидирув технологиясини ишлаб чиқиш бўйича ишларни кучайтирди, деб ёзади Financial Times. Apple махфийлигига қарамай, iOS 14-даги сўнгги нозик ўзгаришларда мутахассислар Google қидирув хизматининг аналогини яратиш режаларини пайқади.\niPhone операцион тизимининг сўнгги версиясида фойдаланувчи уй экранидан сўров киритганда Apple ўзининг қидирув натижаларини кўрсатишни ва веб-сайтларга йўналтиришни бошлади, деб ёзади FT. Бундан ташқари, икки ярим йил олдин, Apple Google қидирув бўлими бошлиғини гўё виртуал ёрдамчи Siri'да ишлашга жалб қилди, деб эслайди нашр.\nЎзининг қидирув тизимини яратиш, биринчи навбатда, Apple компаниясининг ўзига ёрдам беради, агар унинг Google билан фойдали шериклиги регуляторлар томонидан ноқонуний деб топилса, муқобил вариантни излашга тўғри келади.\nЎтган ҳафта АҚШ ўн йиллик жараённи бошлади, натижада рақамли хизматларнинг келажаги ва уларнинг мижозлари ҳаёти асосан белгиланади. Адлия вазирлиги қидирув ва онлайн реклама бозорида монопол мавқеини суиистеъмол қилганлиги учун Google'га қарши даъво қўзғади.\nАҚШ Адлия вазирлиги ва 11 та штат прокурорлари Google компаниясига қарши монополияга қарши суд ишларини олиб боришди. Суд даъволарида таъкидланишича, Google эксклюзив ҳуқуқлар тўғрисидаги шартномалар тузиш орқали монопол мақомини сақлаб қолган. Масалан, Google ва Apple ўртасидаги ҳамкорлик Google қидирув тизимини деярли Safari браузерига ўрнатилган ягона қидирув тизимига айлантирди.\nАҚШ ҳукумати Google компаниясини монопол мавқеини ноқонуний суиистеъмол қилганликда айблаб, судга мурожаат қилди\nGoogle Apple АҚШ\nТошкентда ўқ овози эшитилди. ИИББ изоҳ берди\n21.01 09:13 611\nФарғонада прокурор пора билан қўлга олинди\n21.01 13:56 527\nКинематография агентлиги “Сабрия” машмашаси: Сериалдаги беҳаё саҳна мавзуси Фирдавс Абдухолиқов шахсига уланиб кетди” мақоласига раддия берди\n22.01 00:04 434\nРасман! Мактаблар бир ой давомида “Онлайн” фаолият олиб боради\n20.01 21:41 380\nШавкат Мирзиёев: “Нимага бу пуллар давлатга эмас, кимларнингдир чўнтагига тушмоқда?”\n20.01 20:59 321\nБайден ўз маъмуриятидаги асосий лавозимларга номзодларни маълум қилди\n24.11.2020 12:46 258 Жаҳон\nApple’нинг бозор капитализацияси $100 млрдга камайди\n31.10.2020 12:32 68 Жаҳон\nТрамп штабининг веб-сайти президентлик сайловларидан бир ҳафта олдин хакерлик ҳужумига учради\n28.10.2020 11:31 77 Жаҳон\nТрамп Тоғли Қорабоғ бўйича музокараларда иштирок этишини эълон қилди\n24.10.2020 04:39 156 Жаҳон


Тошкент шаҳрида қишлоқ хўжалиги ривожида органик деҳқончиликнинг роли масаласига бағишланган семинар бўлиб ўтди.\nЎзбекистон Республикаси Қишлоқ ва сув хўжалиги вазирлиги ташаббуси билан ташкил этилган мазкур тадбирда Олий Мажлис Қонунчилик палатаси депутатлари, -Фермерлар кенгаши, тегишли вазирлик ҳамда идоралар масъул ходимлари, соҳа мутахассислари, олимлар, шунингдек, хорижий компаниялар вакиллари қатнашди.\nОзиқ-овқат хавфсизлигини таъминлаш давримизнинг энг долзарб масалаларидан бирига айлангани ҳеч кимга сир эмас. Чунки иқтисодий юксалиш, саноатлашиш жараёнининг жадаллашиши, дунё аҳолиси нуфусининг ўсиб бориши туфайли кундалик истеъмол товарларига бўлган эҳтиёж йил сайин ортаяпти. Ушбу талабни барқарор қондириш мақсадида эса иқтисодиётнинг муҳим тармоғи ҳисобланган агросаноат мажмуини ривожлантириш, боғ ва дала неъматлари етиштириш ҳажмини ошириш юзасидан кенг кўламли чора-тадбирлар кўрилмоқда. Бироқ аксарият давлатларда қишлоқ хўжалиги интенсив технологияларга асосланган бўлиб, озиқ-овқат экинларини парваришлаш, уларни касаллик ҳамда зараркунандалардан ҳимоялашда кимёвий воситалар кенг қўлланилаяпти. Бу, ўз навбатида, табиий ландшафтларнинг ёмонлашиши, тупроқ унумдорлиги пасайиши, экологик тизим издан чиқишига сабаб бўлаётир. Айни шу ҳолатлар деҳқончиликнинг муқобил турлари, жумладан, органик усулни ривожлантиришни тақозо қилаяпти. Зеро, у кимёвий ўғит ва препаратлардан фойдаланмаган ҳолда тупроқнинг табиий унумдорлигини тиклашга қаратилгани билан -ажралиб туради.\nТадбирда сўзга чиққанлар қайд этганидек, Ўзбекистонда шаклланган кўп мингйиллик деҳқончилик маданияти органик технология талабларига ҳамоҳангдир. Шунинг учун кейинги йилларда мазкур усулни ривожлантиришга жиддий аҳамият берилиб, қишлоқ хўжалиги тармоқларида маҳаллий ва биоўғитларни кўпроқ ишлатиш орқали экологик тоза маҳсулот етиштириш, ресурс тежамкор технологияларни амалиётга татбиқ этиш эвазига табиат неъматларидан оқилона фойдаланишга муваффақ бўлинаётир.\nЎсимлик зараркунандаларига қарши курашишда ҳам биологик усул бирламчи ўринга кўтарилгани эса яна бир эътиборга молик жиҳатдир. Бунда республикамизда фаолият кўрсатаётган 700 дан ортиқ биолабораториялар томонидан керакли миқдорда фойдали ҳашаротлар етказиб берилаётгани қўл келаяпти.\n— Ўзбекистонда органик деҳқончиликни ривожлантиришга қаратилаётган эътибор, айниқса, соҳанинг ҳуқуқий асосларини яратиш, чет эллик инвесторларга имтиёзлар -бериш борасида олиб борилаётган ислоҳотлар иқтисодиётингизга бўлган қизиқишимизни янада кучайтирмоқда, — дейди “Bionovatic AG” компанияси (Швейцария)нинг Россиядаги ваколатхонаси раҳбари Рустам Рамазанов. — Чунки компаниямиз илғор агробиотехнологиялар ишлаб чиқиш ва уни амалиётга татбиқ қилишга ихтисослаштирилган. Бундан ташқари, ҳозирги кунда 16 хилдаги биоўғитлар тайёрлаш, 32 турдаги фойдали ҳашаротлар етказиб бериш йўлга қўйилган.\nШу каби лойиҳаларни Ўзбекистонда ҳам амалга ошириш ниятидамиз.\nХусусан, инновацион биолаборатория ҳамда замонавий корхона очиш мақсадида ички бозорни ўрганаяпмиз.\nТаҳлилларга қараганда, ривожланган давлатларда органик маҳсулотларга талаб ҳар доим катта. Аммо юртимизда етиштирилган қишлоқ хўжалиги ва озиқ-овқат маҳсулотларига махсус тизимларга мувофиқлик сертификатлаштириш ҳали йўлга қўйилмагани экспорт ҳажми ҳамда улар нарх-навосига салбий таъсир кўрсатмоқда.\nТадбирда шу каби ташкилий-ҳуқуқий масалаларни тезроқ ҳал этиш, органик деҳқончиликни оммалаштиришга тўсқинлик қилаётган бошқа масалалар кенг муҳокама этилиб, уларнинг ечими юзасидан тавсиялар ишлаб чиқилди.\nМазкур рукндаги бошқа мақолалар: « «Тадбиркор — бунёдкор»\tИнсонпарварлик ва бағрикенглик ифодаси »


Нифекард XЛ – medu.uz – Дорилар ҳақида маълумотлар ўзбек тилида\nHome Йўриқномалар Нифекард XЛ\nПрепаратнинг савдо номи: Нифекард® XЛ\nТаъсир этувчи модда (ХПН): нифедипин (nifedipine)\nДори шакли: ажралиб чиқиши назорат қилинадиган, плёнка қобиқ билан қопланган таблеткалар.\nАжралиб чиқиши назорат қилинадиган, плёнка қобиқ билан қопланган ҳар бир таблетка қуйидагиларни сақлайди:\nфаол модда: 30 мг ёки 60 мг нифедипин;\nядроси: повидон, натрий лаурилсульфати, гипромеллоза, Лудипресс® (лактоза моногидрати, повидон ва кросповидон аралашмаси), тальк, магний стеарати,\nқобиғи: гипромеллоза фталати, триэтилцитрат, гипромеллоза, гидроксипропилцеллюлоза, полиэтиленгликоль 400, тальк, титан диоксиди (E171), темир (II) оксиди (E172).\nОч жигарранг-сариқ рангдан оч жигарранг-тўқ сариқ ранггача бўлган думалоқ, икки томонлама қавариқ, плёнка қобиқ билан қопланган, бир томонида «NDP 30» бостирилган ёзуви бўлган 30 мг ли таблеткалар. Таблетка сирти нотекис ва ғадир-будур бўлишига йўл қўйилади.\nОч жигарранг-сариқ рангдан оч жигарранг-тўқ сариқ ранггача бўлган думалоқ, икки томонлама қавариқ, плёнка қобиқ билан қопланган, бир томонида «NDP 60» бостирилган ёзуви бўлган 60 мг ли таблеткалар. Таблетка сирти нотекис ва ғадир-будур бўлишига йўл қўйилади.\nФармакотерапевтик гуруҳи: асосан томирларга таъсир этувчи кальций каналларининг селектив блокаторлари, дигидропиридин ҳосилалари.\nАТХ коди: С08СА05.\nНифедипин – 1,4-дигидропиридин типидаги кальций каналлари блокаторлари. У периферик томир қаршилигини камайтиради ва оқибатда артериал босимни пасайтиради. Нифедипин миокарднинг нормал ҳудудларида ҳам, ишемик ҳудудларида ҳам йирик коронар артерияларни ва артериолаларни кенгайтиради, шунингдек коронар артерияларнинг спазмини яққол пасайтиради. Нифедипин миокардни кислород билан таъминлашни кўпайтиради, стенокардияни даволашда унинг самарадорлиги ана шундан келиб чиқади.\nНифедипин ичга қабул қилинганидан кейин тез ва деярли тўлиқ (> 90%) сўрилади. Биокираолишлиги тахминан 86% ни ташкил этади.\nФаол моддани ажралиб чиқиши узайтирилганлиги ҳисобига Нифекард ХЛ биринчи доза қабул қилинганидан кейин тахминан 6 соатдан сўнг платога чиқиш билан нифедипиннинг плазмали концентрациясини назорат остидаги босқичма-босқич ошишини таъминлайди. Кейинги дозалар 24 соатлик интервал билан қабул қилинганидан кейин плазмали концентрация плато даражасида минимал ўзгаришлар билан сақлаб турилади.\nНифедипинни плазма оқсиллари билан боғланиши концентрацияга боғлиқ ва 92–98% чегарасида ўзгариб туради. Буйрак ёки жигар фаолиятини бузилиши бўлган пациентларда оқсиллар билан боғланиши камайиши мумкин.\nНифедипин кўпроқ даражада жигарда метаболизмга учрайди. Метаболитлар нофаол, сувда яхши эрувчан бўлади ва юборилган дозанинг 60% дан 80% гачасини ташкил этган ҳолда ўзгармаган нифедипинни жуда оз миқдорлари билан бирга сийдик билан чиқарилади. Нифедипиннинг қолган қисми сафро билан метаболитлар шаклида аҳлат билан чиқарилади. Нифедипинни фармакокинетикаси буйрак фаолиятини бузилиш даражасига камроқ боғлиқ.\nЖигар ва буйрак фаолияти нормал бўлганида нифедипинни плазмадан ярим чиқарилиш даври 2 соатдан 5 соатгачани (стандарт дори шаклларида) ташкил этади.\nНифедипинни катта қисми сийдик билан чиқарилади. Нифедипин гемодиализ ва гемосорбция билан деярли ажратилмайди.\nБуйрак фаолиятини бузилиши\nФармакокинетикаси фарқ қилмайди. Демак, буйрак фаолиятини бузилишларида препаратнинг дозасига тузатиш киритиш зарурати йўқ.\nПрепаратнинг ярим чиқарилиш даври сезиларли даражада кўпаяди, умумий клиренси эса пасаяди. Жигар циррози бўлган пациентларда ярим чиқарилиш даври 7 соатгача кўпайиши ҳақида хабар берилган.\nНифедипин антигипертензив самаранинамоён қилади, аммо тавсия этиладиган доза, узоқ муддат қўлланганида хавфсизлиги юрак-қон томир тизими ҳолатига таъсири ҳамон аниқланмаган. Болалар учун дозалаш шакли мавжуд эмас.\nНифекард ХЛ катта ёшдаги пациентларда:\nартериал гипертензияни (узоқ вақт давомида);\nстабил зўриқиш стенокардиясини, вазоспастик стенокардияни даволаш учун қўлланилади.\nДоза индивидуал равишда ҳолатнинг оғирлик даражасига ва даволашга нисбатан пациентнинг жавоб реакциясига боғлиқ ҳолда белгиланади.\nАниқ касаллик турига боғлиқ ҳолда тавсия этиладиган доза босқичма-босқич танланади.\nОдатдаги бошланғич доза 30 мг нифедипинни ташкил этади.\nАгар бошқача доза назарда тутилмаган бўлса, катталар учун доза суткада бир марта 30 мг ёки 60 мг дан 1 таблеткани ташкил этади. Касалликнинг оғирлик даражасига ва даволашга нисбатан пациентнинг жавобига боғлиқ ҳолда суткалик доза аста-секин 90 мг гача оширилиши мумкин.\nНифедипин фармакокинетикаси ёш улғайган сари ўзгаради, шунинг учун кекса пациентларга самарани бир маромда сақлаб турувчи кичик дозалар талаб қилиниши мумкин.\nЖигар фаолиятини синчковлик билан назорат қилиш, оғир ҳолларда эса дозани камайтириш талаб этилади («Махсус кўрсатмалар» бўлимига қаранг).\nДозага тузатиш киритиш талаб этилмайди.\nБош мия қон томирларининг оғир касалликлари бўлган пациентлар\nПаст дозалардан фойдаланиш лозим.\n18 ёшгача бўлган болаларда нифедипин билан даволаш хавфсизлиги ва самарадорлиги аниқланмаган.\nИчга қабул қилинади. Препаратни овқатдан олдин ёки кейин қабул қилиш лозим. Таблеткалар бутунлигича етарли миқдордаги суюқлик (масалан бир стакан сув) билан ютилади.\nПрепаратни грейпфрут шарбати билан бир вақтда қўллаш мумкин эмас («Дориларнинг ўзаро таъсири» бўлимига қаранг).\nТаблеткаларни 24 соатлик интервал билан, яъни ҳар доим сутканинг айнан бир вақтида, имкон қадар нонуштадан ярим соат олдин қабул қилиш лозим. Овқатни бир вақтда қабул қилиш препарат сўрилишини секинлаштиради, аммо камайтирмайди. Препаратни ёғ миқдори юқори бўлган овқатни қабул қилгандан кейин дарҳол қабул қилиш плазмада энг юқори концентрацияси ошишига олиб келиши мумкин.\nУзоқ муддат давомида препаратнинг таъсирини таъминлаш ва қон плазмасида максимал концентрацияси ошишини олдини олиш учун таблеткани ҳар доим синдирмай бутунлигича ютиш лозим.\nДаволаш давомийлиги даволовчи шифокор томонидан белгиланади.\nНожўя самараларни баҳолаш уларнинг юзага келиш тез-тезлиги ҳақида қуйидаги маълумотларга асосланган: жуда тез-тез (≥1/10), тез-тез (≥1/100, <1/10), тез-тез эмас (≥1/1000, <1/100), кам ҳолларда (≥1/10000, <1/1000), жуда кам ҳолларда (<1/10000), тез-тезлиги номаълум (мавжуд маълумотлар асосида баҳолаш мумкин эмас).\nКам ҳолларда: лейкопения, анемия, тромбоцитопения тромбоцитопеник пурпура; жуда кам ҳолларда: агранулоцитоз.\nТез-тез эмас: аллергик реакциялар, аллергик шишлар/ангионевротик шиш (шу жумладан ҳиқидоқ шиши1), қичима, экзема; кам ҳолларда: эшакеми; тез-тезлиги номаълум: анафилактик/анафилактоид реакциялар.\nМодда алмашинуви ва овқатланиш томонидан бузилишлар\nКам ҳолларда: гипергликемия.\nТез-тез эмас: қўрқув ҳисси, уйқуни бузилиши.\nЖуда тез-тез: бош оғриғи; тез-тез: бош айланиши, онгни хиралашуви, ҳолсизлик; тез-тез эмас: мигрен, тремор, парестезия/дизестезия, уйқучанлик, чарчоқлик, асабийлик; тез-тезлиги номаълум: гипестезия.\nТез-тез эмас: кўришни бузилиши; тез-тезлиги номаълум: кўзни ачишиши.\nТез-тез: пальпитация; тез-тез эмас: тахикардия, кўкракда оғриқ (стенокардия2); жуда кам ҳолларда: миокард инфаркти2.\nҚон томирлари томонидан бузилишлар\nЖуда тез-тез: шишлар; тез-тез: вазодилатация; тез-тез эмас: гипотония, синкопал ҳолатлар.\nНафас йўллари тизими, кўкрак қафаси ва кўкс оралиғи аъзолари томонидан бузилишлар\nТез-тез эмас: бурундан қон кетиш, бурун битиши, диспноэ.\nТез-тез: қабзият, кўнгил айниши; тез-тез эмас: қоринда оғриқ, диспепсия, метеоризм, оғиз қуриши; кам ҳолларда: милкларнинг гиперплазияси, анорексия, тўйиб кетиш ҳисси, кекириш; тез-тезлиги номаълум: қусиш, эзофагит.\nТез-тез эмас: жигар ферментларини транзитор ошиши; кам ҳолларда: сариқлик.\nТез-тез: эритромелалгия, айниқса даволаш бошланишида, кучли терлаш; тез-тез эмас: эритема; кам ҳолларда: фотосезувчанлик аллергик реакциялари, пурпура; жуда кам ҳолларда: эксфолиатив дерматит; тез-тезлиги номаълум: токсик эпидермал некролиз.\nСкелет-мушак ва бириктирувчи тўқималар томонидан бузилишлар\nТез-тез эмас: мушак спазмлари, бўғимларни шишиши, миалгия; тез-тезлиги номаълум: артралгия.\nТез-тез эмас: полиурия, дизурия, буйрак етишмовчилигида буйрак фаолияти вақтинча ёмонлашиши мумкин.\nРепродуктив тизим ва кўкрак бези томонидан бузилишлар\nТез-тез эмас: эректил дисфункция; кам ҳолларда: препаратни қўллаш бекор қилинганидан кейин қайтувчан гинекомастия.\nУмумий бузилишлар ва юбориш жойида бузилишлар\nТез-тез: умумий ҳолсизлик; тез-тез эмас: носпецифик оғриқлар, қалтираш.\n1 ҳаёт учун хавфли жараёнга олиб келиши мумкин.\n2 гоҳида, айниқса даволашни бошида стенокардия хуружларига олиб келиши мумкин, стенокардияси мавжуд бўлган пациентларда эса хуружларни тез-тез юз бериши, уларни узоқ давом этиши ва оғирлик даражаси кучайиши кузатилиши мумкин.\nАйрим ҳолларда инфаркт юзага келиши баён қилинган. Хавфли гипертензияси ва гиповолемияси бўлган, диализда бўлган пациентларда вазодилатация сабабли қон босимининг сезиларли равишда пасайиши юз бериши мумкин.\nПрепаратнинг таъсир этувчи моддасига ёки ҳар қандай ёрдамчи моддаларига юқори сезувчанлик;\nўткир миокард инфаркти (биринчи 4 ҳафтада);\nклиник жиҳатдан аҳамиятли аортал стеноз;\nҳомиладорликнинг биринчи 20 ҳафтасида ва эмизиш даврида;\nбир вақтда рифампицин қабул қилинганда қўллаш мумкин эмас.\nНифедипинга таъсир этувчи моддалар\nНифедипиннинг метаболизми асосан жигарда ва ичакнинг шиллиқ қаватида локализацияланадиган P450 цитохроми тизимининг CYP3A4 изоферменти воситасида амалга оширилади. Ушбу фермент тизимини ингибиция ёки индукция қилувчи моддалар нифедипинни жигар орқали (перорал қабул қилинганида) биринчи ўтишига ҳам, унинг клиренсига ҳам таъсир кўрсатиши мумкин («Махсус кўрсатмалар» бўлимига қаранг).\nНифедипинни қуйидаги препаратлар билан бирга қўлланганида дорилар билан ўзаро таъсирининг кучи ва давомийлигини эътиборга олиш лозим.\nР450 3A4 цитохромини индукция қилувчи моддалар\nРифампицин CYP3A4 нинг юқори фаолликдаги индуктори бўлиб ҳисобланади. Рифампицин билан бир вақтда қўлланганида нифедипиннинг биокираолишлиги сезиларли равишда камаяди, бунинг ҳисобига унинг самарадорлиги ҳам пасаяди. Шунинг учун нифедипинни рифампицин билан комбинацияда қўллаш мумкин эмас («Қўллаш мумкин бўлмаган ҳолатлар» бўлимига қаранг).\nФенитоин CYP3A4 ферментини индукция қилади. Фенитоин билан бирга қўлланганида нифедипинни биокираолишлиги пасаяди, бу унинг самарадорлигини сусайтиради. Ушбу препаратлар бир вақтда қўлланганида нифедипинга клиник реакцияни назорат қилиш ва зарурат бўлганида унинг дозасини кўпайтириш лозим. Агар ушбу препаратлар билан биргаликда даволаш фонида нифедипин дозасини кўпайтириш талаб этилса, у ҳолда фенитоинни қўллаш бекор қилинганида нифедипин дозасини пасайтиришни назарда тутиш лозим. Нифедипин ва карбамазепин ёки фенобарбитал ўртасида ўзаро таъсирлашиш мумкинлигига доир расмий тадқиқотлар ўтказилмаган. Ушбу ҳар иккала препарат ферментлар индукцияси оқибатида кальций каналларининг тузилиши жиҳатдан яқин бўлган блокатори – нимодипинни плазмали концентрациясини пасайтириши туфайли, шунингдек нифедипинни самарадорлиги пасайгани ҳолда унинг плазмали концентрациясини пасайишини ҳам истисно қилиб бўлмайди.\nР450 3A4 цитохромни ингибиция қилувчи моддалар\nCYP3A4 ферментининг маълум ингибиторларини бир вақтда қўллаш қон плазмасида нифедипин концентрациясини ошишига олиб келади. Артериал қон босимини назорат қилиш ва зарурат бўлганида нифедипин дозасини пасайтириш лозим («Махсус кўрсатмалар» бўлимига қаранг).\nМаълумки, макролид антибиотиклар (масалан, эритромицин, аммо азитромицин эмас – у CYP3A4 фаоллигини сўндирмайди), ОИТВ-протеаза ингибиторлари (масалан, ампренавир, индинавир, нелфинавир, ритонавир ва саквинавир), замбуруғларга қарши азол препаратлари (масалан, кетоконазол, итраконазол, флуконазол), флуоксетин, нефазодон бошқа препаратларнинг Р450 3А4 цитохром томонидан амалга ошириладиган метаболизмини ингибиция қилади. Шунинг учун ушбу гуруҳдаги ҳар қандай препаратни нифедипин билан бир вақтда буюрилганида нифедипин плазма концентрацияларини сезиларли ошиши мумкинлигини истисно этиб бўлмайди («Махсус кўрсатмалар» бўлимига қаранг).\nХинупристин/далфопристинни нифедипин билан бир вақтда буюрилиши нифедипин плазма концентрацияларини ошишига олиб келиши мумкин.\nНифедипин ва вальпроат кислотаси ўртасида дориларнинг ўзаро таъсири мумкинлигини ўрганиш бўйича расмий клиник тадқиқотлар ўтказилмаган. Вальпроат кислотаси ферментлар фаоллигини сўндириши оқибатида кальций каналларининг тузилмавий жиҳатдан яқин блокатори бўлган нимодипинни плазмали концентрациясини ошириши исботлангани туфайли, шунингдек нифедипинни плазмали концентрациясини ошишини ва унинг самарадорлигини ошишини ҳам истисно қилиб бўлмайди.\nР450 3А4 цитохроми фаоллигини сўндириш қобилияти сабабли циметидин нифедипинни плазмали концентрациясини оширади ва унинг антигипертензив таъсирини кучайтириши мумкин.\nНифедипинга таъсир кўрсатиш қобилиятига эга бошқа препаратлар\nЦизаприд: цизаприд ва нифедипинни бир вақтда қабул қилиш нифедипинни плазмали концентрациялари ошишига олиб келиши мумкин.\nДилтиазем нифедипин клиренсини пасайтиради, ҳамда бунинг оқибатида унинг плазмадаги даражаларини оширади. Ушбу препаратлар бирга қўлланилганида эҳтиёткорликка риоя қилиш лозим, нифедипин дозасини пасайтириш талаб қилиниши мумкин.\nЦиклоспорин: нифедипин билан бирга қўллаш унинг даражасини ошишига олиб келиши мумкин.\nНифедипинга бошқа препаратларнинг таъсири\nГипотензив препаратлар. Нифедипин диуретиклар, бета-адреноблокаторлар, ААФ ингибиторлари, ангиотензин II рецепторлари блокаторлари (АТ-1 кичик типидаги), кальций каналларининг бошқа блокаторлари, альфа-адреноблокаторлари, ФДЭ5 ингибиторлари, альфа-метилдоп каби биргаликда қўлланувчи гипертензияга қарши препаратларнинг гипотензив таъсирини кучайтириши мумкин.\nНифедипинни бета-адреноблокаторлар билан бир вақтда қўлланганида пациентни синчковлик билан кузатиш талаб этилади, чунки қатор ҳолларда юрак етишмовчилиги оғирлашган.\nДигоксин. Бир вақтда қўлланганида нифедипин дигоксин клиренсини пасайтириши ҳамда бунинг оқибатида унинг плазмадаги концентрациясини ошириши мумкин. Шунинг учун эҳтиёткорлик чораси сифатида дигоксин дозасини ошириб юборилиши белгилари пайдо бўлишини кузатиш зарур ва зарурат бўлганида дигоксин дозасига унинг плазмадаги концентрациясини инобатга олган ҳолда тузатиш киритиш лозим.\nХинидин. Хинидин бир вақтда қўлланганида қатор ҳолларда унинг қондаги концентрациясини пасайиши кузатилган. Шунинг учун хинидин билан даволаш фонида нифедипинни буюришда ёки уни қўллашни бекор қилишда қон плазмасида хинидин даражасини назорат қилиш ва зарурат бўлганида хинидин дозасига тузатиш киритиш тавсия этилади. Нифедипин билан даволашга хинидин қўшилганида артериал қон босимини синчковлик билан назорат қилиш лозим. Зарурат бўлганида нифедипин дозаси пасайтирилади.\nТакролимус Р450 3А4 цитохроми тизими таъсири остида метаболизмга учрайди. Сўнгги маълумотлар нифедипин ва такролимус бир вақтда қўлланганида такролимус дозаси алоҳида ҳолларда пасайиши мумкинлигини кўрсатади. Нифедипин билан бир вақтда қўлланганида такролимусни плазмадаги концентрациясини назорат қилиш ва зарурат бўлганида унинг дозасини пасайтириш лозим.\nВинкристин. Винкристинни чиқарилиши пасаяди. Унинг дозасини камайтириш зарур.\nМагний сульфати. Нифедипин магний сульфатини вена ичига юборилиши билан бир вақтда қўлланганида артериал қон босими бирданига тушиб кетиши мумкинлиги сабабли уни синчковлик билан назорат қилиш зарур, чунки бу онага ҳам, ҳомилага ҳам зарар келтириши мумкин.\nЦефалоспоринлар. Цефалоспоринларнинг плазмадаги даражалари ошади.\nФенитоин. Нифедипин фенитоин метаболизмини секинлаштириши ва унинг токсиклиги намоён бўлишини қўллаб-қувватлаши мумкин. Фенитоин билан даволаш фонида нифедипин буюрилганида қон плазмасида фенитоин концентрациясини назорат қилиш тавсия этилади.\nНитратлар. Нитратлар билан бирга қўлланганида уларнинг синергизмини инобатга олиш зарур.\nТеофиллин. Бир вақтда қўлланганида нифедипин теофиллиннинг плазмадаги концентрациясини оширади.\nФентанил. Фентанилни нифедипин билан бир вақтда қўлланилиши оғир артериал гипотензияни юзага келтириши мумкин, шунинг учун фентанил юборилишидан камида 36 соат олдин нифедипинни қўллашни бекор қилиш (имкон қадар) тавсия этилади.\nЎзаро таъсирнинг бошқа турлари\nНифедипинни қўллаш сийдикда ванилил бодом кислотаси миқдорини спектрофотометрик ўлчашларнинг ёлғон юқори натижаларига олиб келиши мумкин, шунинг учун аниқлашнинг бошқа усулларидан (масалан, ВЭЖХ усулидан) фойдаланиш лозим.\nОзиқ-овқат маҳсулотлари билан ўзаро таъсири\nГрейпфрут шарбати CYP3A4 ферментини ингибиция қилади. Шарбат билан бир вақтда қабул қилинганида қон плазмасида нифедипин концентрациясини ошишига ва унинг таъсирини узайтиришга олиб келади. Грейпфрут шарбати мунтазам истеъмол қилинганида мазкур таъсир яна 3 сутка давомида сақланиши мумкин. Нифедипин билан даволаш вақтида овқатга грейпфрутларни ёки грейпфрут шарбатини қўшишдан сақланиш лозим («Қўллаш усули ва дозалари»га қаранг).\nАртериал гипотензияда препарат эҳтиёткорлик билан буюрилади, чунки артериал босимни янада ҳам кўп пасайиши хавфи мавжуд. Агар систолик артериал босим (АБ)\n90 мм сим. уст. дан паст бўлса, даволашни бошлаш керак эмас ёки тўхтатиш лозим.\nЮрак чап қоринчасини систолик дисфункциясидан келиб чиқадиган яққол намоён бўлувчи юрак етишмовчилигида препарат эҳтиёткорлик билан буюрилади. Юрак чап қоринчасидан чиқариладиган фракцияси 30% дан кам бўлган пациентларда кальций каналлари антагонистларини қўллаш тавсия этилмайди.\nПрепаратни обструктив кардиомиопатияси бўлган пациентларга қўллаб бўлмайди. Коронар артерияларни оғир обструктив зарарланишида нифедипинни қабул қилиш стенокардия хуружлари тез-тезлигини, оғирлигини ва давомийлигини (кам ҳолларда бўлса-да) ошириши мумкин. Бундай ҳолларда препаратни буюриш бекор қилинади.\nХавфли артериал гипертензияда ва гиповолемияда гемодиализда бўлган пациентларда артериал босим бирданига пасайиб кетиши мумкин, бу эса вазодилатация натижасидир.\nНифедипин P450 цитохром тизимидаги 3A4 ферменти билан метаболизмга учрайди. Ушбу ферментни ингибиция ёки индукция қилувчи препаратлар нифедипинни жигар орқали биринчи марта ўтишига ҳам, унинг клиренсига ҳам таъсир кўрсатиши мумкин («Дориларнинг ўзаро таъсири» га қаранг).\nНифедипинни қўллаш сийдикда ванилил бодом кислотаси миқдорини спектрофотометрик ўлчашларини сохта ошиши натижаларига олиб келиши мумкин, шунинг учун аниқлашнинг бошқа усулларидан (масалан, ВЭЖХ усулидан) фойдаланиш лозим.\nЖигар етишмовчилигида қўлланилиши\nОғир жигар етишмовчилигида пациентлар ҳолатини синчковлик билан назорат қилиш зарур. Гоҳида дозани пасайтириш талаб қилинади («Қўллаш усули ва дозалари» га қаранг).\nҚандли диабетда қўлланилиши\nНифекард ХЛ ни буюрилиши гипогликемик терапияга тузатиш киритишни талаб қилиши мумкин. Гипергликемия эҳтимол қилинган пациентларга препарат эҳтиёткорлик билан буюрилади.\nБош мия қон томирларининг оғир касалликларида қўлланилиши\nЁрдамчи моддалар тўғрисида маълумот\nПрепарат лактоза моногидратини сақлайди, шунинг учун уни галактозани ҳазм қила олмаслик, лактаза етишмовчилиги ёки глюкоза-галактоза мальабсорбцияси синдроми каби кам учрайдиган ирсий патологияси бўлган пациентлар қабул қилмасликлари керак.\nФертиллик, ҳомиладорлик ва эмизиш\nЭкстракорпорал уруғлантиришда такрорий муваффақиятсизликка учраганда ва бошқа сабаблар мавжуд бўлмаганида Нифекард ХЛ каби кальций антагонистларини қабул қилиш бунга сабаб бўлиши мумкин, чунки улар сперматозоидлар бошчасида қайтар биокимёвий ўзгаришларни келтириб чиқарган ҳолда сперма фаолиятини бузиши мумкин.\nНифекард ХЛ ни ҳомиладорликнинг биринчи 20 ҳафтасида қўллаш мумкин эмас («Қўллаш мумкин бўлмаган ҳолатлар» га қаранг).\nПрепаратни ҳомилага ёки янги туғилган чақалоққа салбий таъсирини истисно қилиш учун мавжуд маълумотлар етарли эмас, шунинг учун препаратни ҳомиладорликнинг 20 ҳафтасидан кейин ушбу даврда қўллаш фақат келтирадиган фойда хавфдан сезиларли даражада ортиқ бўлганида ва даволашнинг бошқа вариантларини қўллаш мумкин бўлмаганида ҳамда самарасиз бўлганида ўринлидир.\nҲомиладорликнинг 20 ҳафтасидан кейин Нифекард ХЛ препаратини фақат стационар шароитда тегишли кузатув остида (онада артериал қон босимини назорат қилган ва ҳомиланинг ҳаёти устидан доимий назорат қилган ҳолда) қабул қилиш лозим.\nНифедипин кўкрак сутида чиқарилади. Агар эмизиш даврида Нифекард ХЛ билан даволаш зарурати юзага келса, эмизишни тўхтатиш лозим.\nПрепаратга нисбатан реакциялар интенсивлиги бўйича ҳар хил одамларда сезиларли равишда фарқланади ва транспорт воситаларини бошқариш ва механизмлар билан ишлаш қобилиятини бузиши мумкин. Даволашни бошланишида, препарат алмаштирилганида ва алкоголь билан бирга қабул қилинганида реакцияларни ривожланиш эҳтимоли айниқса юқори бўлади.\nНифедипин билан оғир заҳарланишда қуйидаги симптомлар бўлиши мумкин: комага олиб келувчи онгни зўриқиши, артериал қон босимни пасайиши, тахикардия ёки брадикардия тури бўйича аритмиялар, гипергликемия, метаболик ацидоз, гипоксия, ўпка шиши оқибатидаги кардиоген шок.\nДаволашнинг асосий вазифаси бўлиб препаратнинг таъсир этувчи моддасини чиқариш ва гемодинамик барқарорликни тиклаш ҳисобланади.\nИчга қабул қилинганида, айниқса секин ажралиб чиқадиган препаратлар билан заҳарланганда меъдани жадал ювиш, зарурат бўлганида ичакни ҳам биргаликда ювиш буюрилади.\nНифедипин диализда ажратилмайди, аммо плазмаферездан фойдаланиш (нифедипинни плазма оқсиллари билан юқори даражада боғланиши ва тақсимланиши ҳажми нисбатан паст бўлганлиги туфайли) тавсия этилади.\nБрадиаритмиялар b-симпатомиметиклар билан симптоматик даволанади; хавфли брадиаритмиялар ҳоллари вақтинчалик кардиостимуляторни ўрнатишни талаб қилади.\nКардиоген шокда ва артериал вазодилатацияда гипотензияни кальций препаратлари билан даволаш лозим (10–20 мл 10% ли кальций глюконати эритмаси вена ичига аста-секин юборилади, зарурат бўлганида препаратни юборишни такрорлаш мумкин). Бунинг натижасида кальцийнинг зардобдаги даражаси нормал қийматларнинг юқори чегарасига эришиши мумкин ёки ундан бир қанча ошиши мумкин. Агар кальций препарати қўлланганида артериал қон босимини зарур бўлган ошишига эришилмаса, допамин ёки норадреналин каби томирларни торайтирувчи симпатомиметикларни қўллаш лозим. Ушбу препаратларнинг дозаси фақат эришилган самара катталиги бўйича аниқланади.\nЮракни зўриқиши хавфи юзага келиши туфайли қўшимча суюқлик ва ҳажмни ўрнини босувчи эритмаларни эҳтиёткорлик билан юбориш лозим.\n10 таблетка блистерда. 2 ёки 3 блистер қўллаш учун йўриқнома билан бирга картон қутига жойлаштирилган.\nОригинал ўрамида, 25оС дан юқори бўлмаган ҳароратда сақлансин.\nДорихоналардан бериш шартлари


Бошланган ҳафтада ҳаво ҳарорати кўтарилиши кутилмоқда - UzNews.uz\n9 сентябр 2019 г.\nБошланган ҳафтада ҳаво ҳарорати кўтарилиши кутилмоқда\nҲафта мобайнида об-ҳаво дастлаб совуқ, кейинчалик эса иссиқ бўлиши кутилмоқда.\nБугун юртимизга Волгабўйи ҳудудидан навбатдаги нам ва нисбатан совуқ ҳаво оқимлари кириб келди. Айрим жойларга кучсиз ёмғир ёғди. Фақат Қорақалпоғистон ва Хоразм вилоятидагина ёғингарчиликсиз об-ҳаво кузатилди. Кундузги ҳарорат 17-19 даражагача, жанубда эса 25 даражагача пасайди.\nҲафтанинг бошидаги бундай совуқ ҳаво узоқ давом этмайди. Эртага Ўзбекистоннинг каттагина қисмида об-ҳаво ёғингарчиликсиз бўлади, фақат Фарғона водийси вилоятларида кечаси ва куннинг биринчи ярмида булутли об-ҳаво сақланиб туради, айрим жойларга ёмғир ёғади.\nЯқин кунларда кечаси совуқ бўлиб, тунги ҳарорат 8-11 даражагача пасаяди. Ҳафта ўртасига келиб эса кундузги ҳаво ҳарорати 23-28 даражагача илийди.\nКейинчалик ҳафтанинг охиригача ёғингарчиликсиз об-ҳаво бўлиши кутилмоқда. Ҳарорат кўрсаткичлари ўртача кечаси 10-15, кундузи 25-30 даража бўлади.\nТошкент ва бошқа шаҳарларда қор ёғиши кутилмоқда\nЎзгидромет: бутун республика бўйлаб иссиқ ҳаво сақланиб қолади\nЎзбекистонда ҳаво ҳарорати кўтарилиши кутилмоқда\nУзоқ кутилган салқинлик: синоптиклар Ўзбекистон аҳолисини қувонтирди


Kutubxona | Бананнинг фойдалари\nQo'shdi: admin (01.03.2020 / 08:29)\n1. Бананлар тушкунликка қарши курашишга ёрдам беради. Унда кўп миқдорда триптофан моддаси бўлиб, серотонин – бахтиёрлик гормони ишлаб чиқилади. Шунинг учун банан еб, кайфиятни осонгина кўтариши мумкин.\n2. Бананлар, ҳаттоки, чақалоқларда ҳам аллергия бермайдиган ягона мева ҳисобланади.\n3. Суякларни мустаҳкамлайди. Бананлар организмдаги кальцийни ушлаб қолади, у сийдик билан бирга чиқиб кетмай, организмда ушланиб қолади ва суякларни мустаҳкамлашда ёрдам беради. Бу, айниқса, қаҳва ичишни ёқтирадиганлар учун муҳимдир, чунки қаҳва организмдан кальцийни ювиб чиқаради.\n4. Ичак микрофлорасини яхшилайди. Банан еганда асосий овқат билан организмга тушувчи унинг таркибидаги ферментлар туфайли овқат тезроқ ҳазм бўлади.\n5. Ич қотиши. Бананлар ич қотишидан азият чекувчилар учун жуда фойдали. Уларни мунтазам равишда истеъмол қилиш сизни бу муаммодан халос этади.\n6. Бананлар сизни жиғилдон қайнаши муаммосидан халос этади.\n7. Ошқозон яраси. Бананларни истеъмол қилганда у ошқозон деворларини ўраб олади ва шу тариқа уни агрессив моддалар ва озиқадаги кислоталардан сақлайди. Бу эса ошқозондаги яраларнинг битишига ва тикланишига ёрдам беради.\n8. Диарея. Диарея билан азият чекувчиларга ҳам банан истеъмол қилиш тавсия этилади. У жуда яхши қайта тикловчи мева ҳисобланади.\n9. Банан таркибидаги катта миқдордаги калий моддаси кўп машғулот қилувчиларга оёқ мушаклари тортишиб қолиши ҳолатларининг олдини олишда ёрдам беради.\n10. Оёқдаги шишлар. Бананларни истеъмол қилиш оёқ шишиши билан азият чекувчиларнинг саломатлиги учун фойдалидир.\n11. Қувват манбаи. Машғулот олдидан банан истеъмол қилиб,самаралироқ шуғулланиш мумкин: организмдаги шакар миқдори жуда тез кўтарилмайди ва танадаги қувват миқдори машғулот охиригача етади.\n12. Овқат ҳазм қилиш тизимини яхшилайди. Банан таркибига кирувчи пектин ва хелат моддалари танадан токсин ва зарарли моддаларни яхши чиқаради ҳамда шу тариқа овқат ҳазм қилиш тизимини яхшилайди.\n13. Аёллар учун фойдали. Банан таркибидаги серотонин ва бошқа фойдали моддалар аёлларда ҳайз кўриш даврида уларнинг ёмон кайфият ва ёқимсиз ҳолатлардан ҳоли бўлишларига ёрдам беради.\n14. Хафақонлик (анемия). Банан таркибида сақланувчи катта миқдордаги темир моддаси туфайли у хафақонликнинг олдини олишда муҳим озуқа ҳисобланади.\n15. Юрак касалликларида. Банандаги катта миқдорда сақланувчи калий моддаси юрак-томирлари фаолиятини яхшилайди, инфаркт ва инсульт касалликлари хавфини камайтиради, қон босими (ипертония) касаллигини давлошга ёрдам беради.\n16. Банан таркибига кирувчи антиоксидантлар и аминокислоталар организмни ҳимоялайди ва иммунитетни яхши кўтаради.\n17. Банан буйраклар фаолиятига ижобий таъсир кўрсатади, ундаги фойдали моддалар, мироэлементлар ва витаминлар ҳолатини яхшилайди, улардаги тош ва қумни чиқаришга ёрдам беради.\n18. Кўнгил айниши. Бананлар йўлда кўнгил айниши ва ҳомиладорларда токсикоздан ҳоли бўлишнинг ажойиб воситаси ҳисобланади.\n19. Ҳашаротлар чақишидан пайдо бўлган тери қичишишига қарши ажойиб восита ҳисобланади. Бананнинг пўстини ҳашаротлар чақишига қарши фойдаланса бўлади. Қичишишдан ҳоли бўлиш учун ҳашарот чаққан жойга пўстни ички томони билан бир неча дақиқага қўйиб туриш кифоя қилади.\n20. Иссиқликдан ҳимояловчи восита сифатида фойдаланса бўлади. Бананларнинг тана ҳароратини пасайтирувчи хусусияти бор. Унинг истеъмоли сизга иситма кўтарилишида ва об-ҳаво қаттиқ иссиганда ёрдам беради.\n21. Чекишни ташлашда ёрдам беради. Никотин моддасига боғлиқликдан ҳоли бўлиш пайтида бананларни истеъмол қилиш тавсия этилади – унинг таркибидаги кўп миқдордаги витаминлар, магний, никотин қолдиқларининг организмдан чиқишига ва сигарет хумори қийнамасликка ёрдам беради.\n22. Ақлий қобилиятларни оширади. Бананда сақланувчи катта миқдордаги калий инсонни янги ахборотларни қабул қилишга таъсирчанлигини оширади, мисол учун, имтиҳонга тайёргарлик кўришда самарали восита ҳисобланади.


Жозе Моуриньо: Бу каби вазиятларни кўриш жуда ғалати\n18 ноябрь, 2017, 18:58\n“Манчестер Юнайтед” клуби устози Фил Жонснинг жароҳати ҳақида тўхталиб ўтди. Бу ҳақида The Guardian нашри ҳабар бермоқда.\n- Бу каби вазиятларни кўриш жуда ғалати, шуни таъкидлашим лозим 2000 йилдан бери мураббий сифатида ишлаб келмоқдаман ва шу 17 йиллик фаолиятим давомида футболчиларга ўртоқлик учрашувларда иштрок этиш учун инекция қилишганликларини кўрмаганман.\nМен ўзимни фаришта каби бегунох деб санамайман, биз баъзан футболчиларга ҳал қилувчи ёки расмий ўйинларда иштрок этиш учун бу каби муолажаларни ўтқазишга мажбур бўлардик.\nМаълумот учун, футболчига ўртоқлик учрашувига чиқиши учун олтита анестезия инекцисини килишган! 25 ёшли ҳимоячимизга Англия термажамоаси сафида ўртоқлик учрашувидан олдин, ҳамда ўйиндан кейин бу каби муолажаларни ўтқазишган, шу сабабли у эртанги ўйинда у қатнашолмайди, - дейди Мураббий.


“Гулчинор”га сув келди! Етти ой аввал кўтарилган муаммо ҳал бўлди | O'zLiDeP\nИзбоскан туманидаги “Гулчинор” кўчасида яшовчи аҳоли кўп йиллардан бери сув муаммоси билан курашиб келади. Ҳудудда сув танқислиги боис одамлар сувни олис масофадан ташиб келишга мажбур. Тўғри, аҳолининг бу масалада тегишли ташкилотга мурожаатидан сўнг амалий ҳаракат бошланди. Бироқ бошландию... иш ярмига ҳам етмай тўхтаб қолди.\nМаҳаллий аҳоли вакилларининг айтишича, 2018 йилнинг август ойида ичимлик суви қувури ётқизиш учун кўчада олиб борилган қазув ишлари, мана, етти ой ўтса-да ҳамон шу ҳолатда ётибди, трубадан дарак йўқ. Ичимлик суви трубаларининг келиши эса “ана келади, мана келади”дан нарига ўтмади.\nO’zLiDeP Избоскан туман Кенгаши тумандаги “Бўстон” МФЙда ўтказган сайёр қабулдан сўнг муаммо ҳал бўлди. Масъул идора ва ташкилот раҳбарлари, туман ҳокимлиги вакиллари иштирокида ўтказилган мулоқот ўз самарасини берди.\n“Сувоқава” туман бўлимининг ваъдаси билан ичимлик суви қишгача келиши керак эди, бироқ мана баҳор келди ҳамки, ҳеч ким бошланган ишнинг охири билан қизиқмади. Яхшиям, бугунги сайёр қабулда иштирок этдик. Билмадик, бўлмаса яна қанча овора бўлиб юрар эдик”, – дейди Гулчинор кўчасида яшовчи Бахтигул Эрматова.\nФуқаронинг қувонганича бор: айни кунда чуқурларга сув трубалари ётқизиш ишлари якунланмоқда.\nМаҳалланинг “Юлдузлар” кўчасида яшовчи фуқароларнинг ҳам мутасаддиларга айтар иддаолари бор экан. Ҳудуднинг ички йўллари таъмирталаб, ёғингарчиликда кўчада юриб бўлмайди. Қор, ёмғир ёққан кунлари болалар мактабга тиззасига қадар лой сачратиб боришса, шамолли кунларда чанг-тўзоннинг ичида қолишлари аниқ. Кўча шағаллаштиришга муҳтож.\nИзбоскан туман йўллардан фойдаланиш унитар корхонаси масъул ходимлари иштирокида сайёр қабулдан сўнг мурожаат жойига бориб ўрганилди ва ижроси учун чора-тадбир белгиланди.\n“Қум босди” кўчасида яшовчи Холдарбой Дўсматов хонадони маҳалладаги кам таъминланган оилалар рўйхатида туради. Бироқ ҳозирга қадар фуқаро суюлтирилган газ баллони билан таъминланмаган. Сайёр қабулда сўз олган фуқаро бизни муаммомизни эшитадиган, чора кўрадиган одам борми?” дея мурожаат қилди. Партия фаоллари, депутатлар кўмагида муаммо шу ернинг ўзида бартараф этилди.\nМуаммонинг катта кичиги бўлмайди. Ҳар бир мурожаат ортида инсон тақдири турибди. Шундай экан, муаммоларга имкон қадар ўз вақтида ечим топишга ҳаракат қилайлик, азизлар!


БРИФИНГ БЎЛИБ ЎТДИ - Ўзбекистон овози газетаси\nБугун жойларда Олий Мажлис Қонунчилик палатасига, халқ депутатлари вилоят, туман ва шаҳар Кенгашларига сайловларни юқори даражада ташкил этиш ҳамда ўтказишга қизғин тайёргарлик кўрилмоқда. Самарқанд вилоят сайлов комиссияси томонидан журналистлар учун ташкил этилган брифингда комиссия раиси Азамат Умаров сайловга тайёргарлик жараёни ҳақида ахборот берди.\n— Комиссия йиғилишларида сайлов кампаниясининг барча жараёнларини юқори даражадаги уюшқоқлик билан ташкил этиш вазифалари, халқ депутатлари вилоят Кенгашига сайлов ўтказувчи 60 та сайлов округи, 946 та сайлов участкасида ишларни босқичма-босқич, изчил олиб бориш, матбуот маркази фаолиятини йўлга қўйиш масалаларини муҳокама этиб бораяпмиз, — деди Азамат Умаров. — Сайловчиларнинг 74320 нафарини биринчи бор овоз берадиган ёшлар ташкил этади. Айниқса, ана шу ёшлар иштирокида сайлов қонунчилиги тарғиботига бағишланган тадбирлар изчил амалга оширилаяпти.\nТадбирда сайловчиларнинг ҳуқуқий билими ва хабардорлигини ошириш борасидаги ишларни янада кучайтириш, шунингдек, сайловларни умумэътироф этилган демократик тамойиллар асосида ўтказишнинг бошқа масалалари ҳақида ҳам сўз борди.


Самарқанд вилоятида қуёш электр станцияси қуриляпти - Anhor\nAnhor Все посты Самарқанд вилоятида қуёш электр станцияси қуриляпти\nСамарқанд вилоятида қуёш электр станцияси қуриляпти\nИлмий-техникавий тараққиётнинг ҳозирги даражаси кундалик турмушда Қуёш, яъни арзон ва экологик хавфсиз энергия манбаидан кенг фойдаланиш имконини беради.\nҲозирги кунда дунёнинг кўпгина мамлакатларида қуёш электр станциялари ишлаб турибди. Республикамизнинг географик жойлашуви ҳам ушбу йўналишни ривожлантириш учун катта имкониятларни яратади. Самарқанд вилоятида бошланган қуёш электр станциясини қуриш ишлари ҳам ана шуларни ҳисобга олган ҳолда амалга оширилмоқда, деб ёзади “Правда Востока” газетаси.\nҚуввати 100 МВт, умумий қиймати эса 310 млн долларни ташкил этувчи Марказий Осиёдаги биринчи қуёш фото электр станциясини барпо этиш лойиҳаси Осиё тараққиёт банки (ОТБ)нинг молиявий кўмагида рўёбга чиқарилмоқда.\nЛойиҳанинг асосий мақсади Ўзбекистонда қуёш энергиясидан узоқ муддатли истиқболга фойдаланиш, республиканинг жануби-ғарбий қисмини, биринчи навбатда, Самарқанд вилоятининг Пастдарғом, Нуробод, Каттақўрғон ва Нарпай туманларини электр энергияси билан таъминлашда тежамкорлик ва ишончлиликка эришишдан иборат бўлиб, бу аҳоли турмуш даражаси, ижтимоий ва бизнес-инфратузилмасини яхшилашга, янги иш ўринларининг яратилишига олиб келади. Бу жуда муҳим масала, чунки мазкур ҳудуд аҳолисининг 70 фоизи қишлоқ жойларида истиқомат қилади. Улар энергия таъминотидаги узилишлардан азият чекмоқда.\nШунингдек лойиҳа тикланадиган энергия манбалари ҳажмини ошириш ва иссиқхона газларининг атмосферага ташланишини қисқартириш имконини ҳам беради. Бундан ташқари, бир йил ичида 192 млн кубометр табиий газ тежалади. Ҳозирнинг ўзидаёқ бу борадаги ер ишлари якунига етмоқда, уларда юзга яқин махсус техника ишламоқда. Бўлғуси қуёш электр станциясини Мароқанд темир йўл бекати билан боғловчи 13 км лик йўл реконструкция қилиняпти. Қурилиш ишлари бошланганидан буён қўшимча 100 та янги иш ўрни ҳам яратилди.\nМутахассисларнинг сўзларига кўра, қурилиш уч йилда амалга оширилади.